MYWiT 2022 : Insentif Pekerjaan Teknologi Dan Perkhidmatan Digital

MYWiT

2022
adalah satu bentuk insentif gaji dan latihan untuk Pekerjaan Teknologi Dan Perkhidmatan Digital. Program ini telah diumumkan di dalam pembentangan
Bajet 2022
 pada akhir tahun lalu dan permohonan kini telah dibuka dan bakal ditutup 30 April 2022.

Isi Kandungan

Apakah MYWiT 2022 Sebenarnya?

MyDigitalWorkforce Work in Tech atau MYWiT adalah satu bentuk program di bawah Bajet 2022 yang telah diumumkan tahun lalu, dan kini mula dilaksanakan sepenuhnya. Program MYWit 2022 ini memberi insentif kepada majikan untuk mengambil pekerja warganegara Malaysia bagi sektor pekerjaan teknologi dan perkhidmatan digital melalui program insentif gaji dan latihan.

MYWiT 2022 menawarkan peluang kepada mereka yang mencari pekerjaan untuk mendapatkan tempat di syarikat teknologi digital ternama, serta meningkatkan kemahiran digital mereka. Insentif ini adalah dibiayai oleh Kerajaan Malaysia bagi mendorong para majikan untuk memberi peluang pekerjaan kepada rakyat Malaysia yang menganggur.

Insentif yang tersedia adalah bagi syarikat yang mengupah graduan/siswazah baru atau rakyat Malaysia yang tidak bekerja, ataupun pekerja yang diberhentikan bagi pekerjaan seperti berikut:

Jawatan dalam bidang Teknologi Digital bagi mana-mana industri

Jawatan dalam bidang Perkhidmatan Digital bagi mana-mana industri

Soalan Penting Berkaitan MYWiT 2022

Apa Yang Terkandung Dalam Insentif MYWiT 2022?

Insentif di bawah program MYWiT 2022 ini merangkumi perkara berikut:

A) Subsidi gaji:

40% daripada gaji bulanan selama 6 bulan (maksimum insentif yang diberikan adalah sebanyak 40% daripada RM6,500/bulan iaitu RM2,600/orang/bulan)

Gaji minimum : RM2,000/bulan

B) Subsidi latihan bagi latihan dalaman atau luaran/pihak ketiga:

Latihan dalaman (minimum 40 jam/orang) sehingga RM5,000/orang : Peserta perlu lengkapkan sekurang-kurangnya 40 jam latihan untuk mereka layak menuntut insentif daripada MDEC.

Latihan luaran sehingga RM8,000/orang : Tiada tempoh khusus diperlukan kecuali untuk latihan dalam talian, di mana peserta perlu melengkapkan sekurang-kurangnya 20 jam latihan untuk mereka layak menuntut insentif daripada MDEC

Pilih kursus latihan anda
DI SINI

Nota: Sekiranya kursus latihan yang anda kehendaki tidak tersenarai dalam Direktori Latihan Kemahiran Digital MDEC, sila hubungi MDEC melalui emel berikut:
[email protected]

Apakah Manfaat MYWiT?

Insentif MYWiT 2022 ini memberikan manfaat kepada golongan berikut:

Majikan : Mengurangkan kos pengambilan pekerja baru dengan subsidi gaji dan insentif

Pencari Kerja : Menggandakan keupayaan anda seterusnya memulakan kerjaya anda di syarikat teknologi atau perkhidmatan digital

Majikan dan Pekerja : Meningkatkan kemahiran digital dan teknologi pekerja baru pada kos yang lebih rendah dengan insentif latihan yang disediakan

Siapakah Yang Layak Untuk Memohon MYWiT?

Jadual di bawah menunjukkan syarat kelayakan untuk memohon MYWiT 2022:

Majikan

Pekerja

Diperbadankan

di
 Malaysia

Modal

berbayar
 minimum: RM20,000

Tidak tertakluk kepada perintah pembubaran / penggulungan / tidak aktif

Bukan syarikat sektor awam, persekutuan, badan berkanun negeri / pihak berkuasa tempatan (PBT)

Menawarkan

pekerjaan
 minimum
selama

12
bulan

Tidak

mempunyai

hubungan

keluarga
 /
perniagaan
 yang
rapat

dengan

ahli

Lembaga

Pengarah
,
pemegang

saham

atau

pekerja

MDEC

Warganegara
 Malaysia

Tiada

pekerjaan

tetap

sekurang-kurangnya
 2
bulan
/
siswazah

baru
/
pekerja
 yang
diberhentikan

Tarikh

mula

bekerja

dengan

syarikat

antara
 5 April 2021
hingga
 30

April 2022 (
seperti
 yang
dinyatakan

dalam

Surat

Tawaran

Pekerjaan
)

Bukan

ahli

keluarga

terdekat

kepada

pengarah

atau

pemegang

saham

dalam

syarikat

pengambilan

pekerja

Bukan

penerima
/
bekas

penerima

manfaat

mana-mana

insentif

MYWiT

daripada

mana-mana

syarikat

Bukan

sebahagian

daripada

peserta
 program
PenjanaKerjaya

2.0
dan

Penjana
 KPT-CAP

Bagaimanakah Caranya Untuk Memohon MYWiT?

Untuk membuat permohonan MYWiT, anda boleh ikuti langkah berikut:

Majikan

Pekerja

Proses

Permohonan

Dalam

tempoh
 2

bulan
:
Dapatkan

calon

pekerja
 dan

pilih

latihan
 yang
bersesuaian

Mohon

dalam

talian

Hantarkan

dokumen

sokongan

untuk

kelulusan
 MDEC

Terima

surat

tawaran

daripada
 MDEC
sekiranya

mendapat

kelulusan

Cari

pekerjaan

Mohon pekerjaan

Lalui

proses

pengambilan

pekerja

Dipilih

untuk

bekerja

Sertai

latihan

yang
dipilih

oleh

majikan

Sumber Ilustrasi
MDEC

Bilakah Tempoh Untuk Membuat Permohonan?

Tempoh permohonan :
5 April 2022 – 30 April 2022

Bagaimanakah Proses Bayaran Balik Kepada Majikan?

Proses bayaran balik untuk MYWiT 2022 adalah seperti dirumuskan dalam jadual di bawah:

Majikan

Proses

Pembayaran

Semula

Daftar

di

dalam
 system e-
invois
 MDEC

Hantar

tuntuan;dan

dokumen

sokongan

melalui
 system e-
invois
 MDEC

Terima

pembayaran

melalui

pindahan
 bank
dalam

talian

Nota: Syarikat boleh mengemukakan tuntutan bayaran balik secara bulanan, dan pembayaran semula akan dibuat secara bulanan.

Sumber Ilustrasi
MDEC

Apakah Dokumen Yang Diperlukan?

Berikut adalah senarai dokumen yang perlu disediakan sebelum membuat permohonan MYWiT 2022:

1. Maklumat syarikat:

Sijil SSM syarikat

2. Maklumat pekerjaan termasuk:

Penerangan bagi pekerjaan yang dipohon

3. Maklumat pekerja:

Salinan surat tawaran pekerjaan minimum 12 bulan

Salinan MyKad pekerja baru

Maklumat pekerja (templat disediakan)

Salinan transkrip akhir / sijil / surat rasmi tamat pengajian daripada Universiti / Institusi (bagi siswazah baru)

Surat Pemberhentian Pekerja (bagi pekerja yang diberhentikan)

4. Maklumat Latihan:

a. Latihan luaran:

Templat latihan luaran (disediakan dalam boring permohonan- Maklumat Pekerja Excel)

Sebutharga untuk kursus yang dipilih

b. Latihan dalaman:

Templat latihan dalaman (disediakan dalam boring permohonan- Maklumat Pekerja Excel)

Profil Pelatih atau CV pelatih (jika pelatih tidak mempunyai LinkedIn)

5. Pengisytiharan bertulis yang menyatakan bahawa semua dokumen dan maklumat yang dihantar adalah benar dan ditandatangani oleh penandatangan sah majikan.

Permohonan MYWiT 2022

Untuk membuat permohonan secara atas talian, klik pautan di bawah ini:

MOHON SEKARANG

Senarai Bantuan Berkaitan Pencarian Pekerjaan

Di samping MYWiT 2022, terdapat beberapa bantuan lain yang dapat memberi sedikit bantuan kepada semua yang sedang mencari pekerjaan,

Insentif RM600 hingga RM800 sebulan untuk tempoh 6 bulan di bawah PERKESO boleh anda pohon bagi mereka yang menepati syarat kelayakan. Layari pautan ini untuk maklumat lanjut:
SIP GIG PERKESO 2022 : INSENTIF RM600 SEHINGGA RM800 SEBULAN SELAMA 6 BULAN

Bagi majikan yang mengambil pekerja baharu, anda boleh mohon insentif khas bagi pengambilan pekerja bermula 1 Januari 2022. Boleh klik pautan ini untuk mengetahui kaedah memohon:
JaminKerja PERKESO : Permohonan Insentif dan Kelayakan

Bagi anda yang ingin menjana pendapatan melalui ekonomi gig digital, program Selangor Freelance menyediakan banyak peluang latihan untuk meningkatkan kemahiran pekerjaan bebas digital. Anda boleh baca lebih lanjut di pautan ini:
SELANGOR FREELANCE: JANA PENDAPATAN DAN INSENTIF RM400

Adakah anda sedang mencari pekerjaan? Anda boleh membuat permohonan untuk mendapat elaun khas di bawah program SIP Elaun Mencari Pekerjaan+. Boleh klik di sini untuk maklumat lanjut:
Elaun Mencari Pekerjaan RM300 Buat Pelajar Lepasan Sekolah dan Graduan

Khas buat majikan yang memberi manfaat kepada pekerja tempatan, anda boleh mohon bantuan kewangan khusus di bawah
Program Subsidi Upah 5.0 (PSU 5.0)

Dengan pelbagai bantuan dan insentif yang tersedia oleh pelbagai pihak, kami harap perkongsian kami dapat membantu anda semua di luar sana. Selamat maju jaya kami ucapkan.


NANAS : MANFAAT atau MUDARAT?

Ikuti perkongsian Dr
Hafiz Sulaiman
 yang menerangkan manfaat dan khasiat nanas untuk kesihatan.

Selain itu, beliau turut berkongsi tentang sesetengah orang yang tidak digalakkan memakan nanas atas sebab-sebab tertentu.  Mari sama-sama kita fahami apakah sebabnya.

Isi Kandungan

NANAS : MANFAAT DAN MUDARAT?

Nanas ni, setengah orang kata tajam dan sesetengah orang guna untuk masalah batuk dan sakit sendi.

Apa manfaat nanas untuk kesihatan?

Nanas kaya dengan antioksida, polifenol dan antiradang dinamakan bromelin.

1) Bromelin nanas ni antiradang kuat. ia dikatakan mampu kurangkan sakit sendi, otot dan mencepatkan pemulihan kecederaan.

2) Bromelin membantu pencernaan terutamanya protein. Daging steak biasa guna bromelin nanas untuk lembutkan daging. Saya selalu ambil bromelin masa rajin buat diet keto dulu-dulu..Jadi kurang stres berdiet hehe. Teknik rahsia.

3) Bromelin bantu tingkatkan imuniti dan mengurangkan alahan. Macam mana? Banyak kajian mengaitkan dengan ciri antiradang.. Tapi saya lebih cenderung berpendapat kerana kesannya menstabilkan histamin, punca badan sensitif dan mudah radang.

4) Bromelin lambatkan pembekuan darah. Saya tengok sendiri wallahi.. darah dalam tabung uji lambat membeku bila ambil dos tinggi bromelin. Kagum ma sha Allah.

5) Bromelain ni antikanser. Tapi kajian tabung uji saja ya. Saya juga percaya bromelin saja tak cukup lawan kanser. Kanser ialah sel genius yang perlu strategi holistik dan komprehensif. Apa pun bromelin boleh masuk list terapi antikanser sebab selamat
😁

Tapi AWAS…! kita kena perhatikan 3 tanda-tanda nanas tak sesuai untuk kita.

1) Ada masalah gastrik, GERD atau sistem pencernaan sensitif.

– Nanas ini bersifat asid. pH 3-4. pH neutral ialah 7. Jadi, nanas boleh sebabkan iritasi perut, esophagus dan sistem pencernaan. Lidah pun boleh pedih juga.

Jika ada masalah di atas, elakkan nanas terutamanya sewaktu perut kosong.

2) Jika ada masalah alahan dan angin sensitif.

Nanas juga berpotensi sebabkan badan jadi lebih sensitif bagi orang ada masalah angin dan alahan. Ini kerana nanas ialah makanan TINGGI HISTAMIN..Bahan saraf penyebab sensitif, terukkan alahan dan angin.

3)
Mengalami sakit lidah, sakit tekak, ekzema meradang kulit merah dan batuk teruk

Ada yang mengalami sakit lidah, sakit tekak, ekzema meradang kulit merah dan batuk jadi lebih teruk bila ambil nanas. Ini ialah kerana.reaksi tak toleran terhadap histamin tinggi dalam nanas.

KESIMPULANNYA

1) Iya, nanas membantu pencernaan. Nanas juga berpotensi rosakkan lagi sistem pencernaan – Pedang dua mata!

2) Bila nanas diambil dengan makanan, ia bantu sistem pemghadaman. Nanas diambil perut kosong
PALING KUAT
 kesan antiradang.

Namun, jika ada masalah sensitif angin dan masalah kerosakan sistem pencernaan, sebaliknya berlaku. Perut jadi rosak. Radang dan sensitif jadi lebih teruk.

3) Manfaat nanas lebih kepada jangka masa panjang. Mudarat nanas dapat dilihat terus pada yang tidak toleran histamin (ada masalah angin lah).

Jika sakit sendi kronik, batuk kronik, alahan kronik..Tak semua orang ambil nanas 2-3 minggu pulih terus. Beri masa 2-3 bulan untuk lihat kesannya.

Makanan asli ini fitrahnya baik. Nanas jadi bermasalah sebenarnya bila perut kita rosak dan badan kita jadi sensitif.

Bukan saja tak dapat manfaat nanas. Malah, jadi mudarat pula. Maka untuk sihat, rahsianya ialah

#
pulihperutpulihpenyakit
.

#
pulihperutpulihangin

.

.

Hafiz Sulaiman,

-Pejuang Kesihatan.

Semoga dengan perkongsian ini dapat memberikan manfaat kepada kita semua.

SUMBER : FB Dr
Hafiz Sulaiman


Negara Masih Dalam Gelombang Ketiga

Penularan Wabak COVID-19 Masih Lagi Berleluasa

Penularan wabak COVID-19 masih lagi dalam gelombang ketiga, berikutan jumlah kes masih belum turun ke paras garis dasar (baseline).

Menteri Kesihatan, Datuk Seri Dr Adham Baba, berkata kesimpulan itu dibuat berdasarkan kepada data dan fakta yang ada di Kementerian Kesihatan (KKM), apabila kes terendah yang pernah dicatatkan dalam gelombang ketiga berada sekitar 900 kes.

Beliau berkata, berbeza dengan penularan gelombang kedua sebelum ini, apabila sifar kes tempatan dicatatkan untuk beberapa hari, bilangan kes harian ketika ini masih lagi empat angka, selain menunjukkan trend peningkatan.

“KKM mendapati sejak empat minggu kebelakangan ini kes harian tidak turun.

“Benar kita membuat unjuran jika kadar kebolehjangkitan pada paras 0.8, kes akan turun tetapi sejak dua tiga hari lalu, ia kembali meningkat dan mengikut kadar 1.2.

“Ini berhubung kait dengan kadar pematuhan terhadap prosedur operasi standard (SOP). Gelombang keempat itu biasanya kita akan isytihar apabila sesuatu gelombang itu sudah mencecah ‘baseline’,” katanya.

Beliau berkata, ketika ini bilangan kes harian masih belum sampai ke garis dasar, dan menganggap bilangan kes tinggi itu sebagai lonjakan dalam gelombang ketiga.

Katanya, KKM melihat aktiviti yang berjalan pada awal April apabila ada kelonggaran kepada ibu bapa menghantar anak ke asrama, majlis kenduri kahwin dan keramaian, mencetuskan jangkitan yang sedang dikesan serta direkodkan sejak beberapa hari lalu.

Beliau berkata, ketika ini KKM bimbang apabila Ramadan bermula dan kelonggaran untuk penganjuran bazar diberikan, berlaku ketidakpatuhan terhadap SOP seperti yang diadukan kepada pihaknya.

Untuk itu, Dr Adham berkata, penganjur bazar Ramadan patut memperketat SOP serta meminta anggota penguat kuasa pihak berkuasa tempatan (PBT) yang sudah diturun kuasa daripada KKM, mengambil tindakan.

Beliau berkata, pihaknya tidak mahu bazar Ramadan dihentikan berikutan aktiviti ekonomi perlu terus berjalan, kecuali di kawasan yang kini menjalani Perintah Kawalan Pergerakan (PKP) seperti di beberapa daerah di Kelantan atau PKP Diperketat (PKPD).

“Penganjur perlu menyediakan semua keperluan untuk pematuhan kepada SOP.

“Kuasa kompaun juga sudah diberikan kepada PBT untuk mengambil tindakan selain polis, KKM, Kementerian Perdagangan Dalam Negeri daan Hal Ehwal Pengguna (KPDHEP) dan Jabatan Imigresen.

“Kompaun ini bukan untuk menghukum, sebaliknya kita mahu memberitahu masyarakat untuk tindakan melakukan kesalahan,” katanya.

Sumber
Berita Harian

Artikel lain:
Permohonan Maybank Group Scholarship Programme


Nentanyahu cuba sekat media sosial ekoran tunjuk perasaan di Israel

BAITULMAQDIS – Perdana Menteri Israel dilaporkan cuba untuk menyekat media sosial ekoran tunjuk perasaan yang diadakan penduduk Israel berketurunan Palestin kerana membantah serangan rejim itu di Baitulmaqdis Timur dan Semenanjung Gaza yang dikepung, menurut Agensi Anadolu.

Akhbar Israel melaporkan pada Ahad, Benjamin Netanyahu berusaha untuk menyekat media sosial semasa serangan di Gaza pada 10 hingga 21 Mei.

Menurut pegawai, Netanyahu mencadangkan sebanyak dua kali supaya media sosial disekat, tetapi syornya ditolak Peguam Negara Israel, Avichai Mandelblit dan pihak pegawai keselamatan.

Netanyahu mengemukakan cadangan itu dengan alasan untuk menghalang kemungkinan berlakunya rusuhan, kerana mendakwa penduduk Israel berketurunan Palestin mahu menganjurkan tunjuk perasaan melalui TikTok.

Sementara itu, Walla News berkata, bukan Netanyahu yang mengesyorkan untuk menyekat media sosial, sebaliknya beliau cenderung menyokong rancangan dicadangkan pihak pegawai keselamatan.

Sekurang-kurangnya 255 penduduk Palestin terbunuh, termasuk 66 kanak-kanak dan 39 wanita dan lebih 1,900 yang lain cedera dalam 11 hari serangan udara Israel di Semenanjung Gaza.

Serangan Israel di Tebing Barat sejak 13 April pula meragut sekurang-kurangnya 34 nyawa rakyat Palestin.

Rejim Israel menghentikan serangan susulan gencatan senjata yang dipersetujui pada 21 Mei dengan Mesir bertindak sebagai orang tengah.

Sumber
Sinar Harian

Artikel lain :
Akhbar Israel Tampil Gambar Kanak-Kanak Palestin Yang Terbunuh


Niat Puasa Ganti Dan Hukum Gabung Dengan Puasa Sunat

Puasa ganti
 dah ke belum tu? Kita dah tak lama nak menyambut Ramadan kembali, kurang 3 bulan sahaja lagi. Kalau masih belum berganti puasa terutama kaum wanita, eloklah berbuat demikian (puasa ganti) sebelum terlambat.

Isi Kandungan

Maksud Puasa Ganti

Puasa ganti secara zahirnya dapat kita definisikan sebagai mengantikan puasa yang di tinggalkan khusus pada bulan Ramadan. Ia melibatkan setiap individu Muslim lelaki dan perempuan yang mukallaf.
Wajib
 bagi setiap individu yang meninggalkan puasa Ramadan untuk mengantikan nya sama ada dengan keuzuran atau tanpa keuzuran.

Lafaz Niat Puasa Ganti

Menurut laman rasmi Pejabat
Mufti Wilayah
, Tuntutan berniat ialah dengan berniat di dalam hati. Adapun hukum melafazkan niat dengan lisan adalah
sunat
 supaya dapat membantu untuk menetapkan niat di dalam hati.

Manakala bagi lafaz niat puasa ganti pula hendaklah
ditukarkan
lafaz
أَدَاءِ
 (tunai) dengan lafaz قَضَاءِ (ganti)
. Oleh yang demikian, lafaz niat bagi puasa ganti ialah seperti berikut:

Syarat Sah Ganti Puasa

Niat

Menahan diri dari melakukan perkara yang membatalkan puasa dari fajar hinggan matahari terbenam.

Amalan Sunah Puasa

Bersahur

Memperbanyak amal ibadah sunah

Berbuka di awal waktu

Waktu yang dibenarkan Puasa Ganti

Apabila seseorang individu itu mengetahui bahawa puasa wajib mereka pada bulan Ramadan tidak lengkap. Mereka perlu berusaha untuk melaksanakan puasa ganti seperti yang dituntut oleh agama.

Puasa ganti ini boleh dilaksanakan
sepanjang tahun
 selepas bulan Ramadan hingga sebelum sampai bulan Ramadan tahun seterusnya
kecuali pada hari- hari yang diharamkan
 untuk berpuasa seperti pada hari pertama bulan Syawal, hari raya Aidiladha dan juga pada hari Tasyriq (11,12 & 13 Zulhijjah).

Puasa ganti secara zahirnya dapat kita definisikan sebagai mengantikan puasa yang di tinggalkan khusus pada bulan Ramadan. Ia melibatkan setiap individu Muslim lelaki dan perempuan yang mukallaf.
Wajib
 bagi setiap individu yang meninggalkan puasa Ramadan untuk mengantikan nya sama ada dengan keuzuran atau tanpa keuzuran.

Firman Allah dalam Surah Al- Baqarah ayat 184.

“(Puasa yang diwajibkan itu ialah) beberapa hari yang tertentu maka sesiapa diantara kamu yang sakit atau dalam musafir (bolehlah ia berbuka) kemudian wajiblah ia berpuasa sebanyak (hari yang dibuka) itu pada hari-hari yang lain…

Walaupun begitu, terdapat beberapa kategori bagi orang yang meninggalkan puasa untuk tidak mengantikan puasa mereka tetapi wajib untuk membayar fidyah.

….dan wajib ke atas orang-orang yang tidak terdaya berpuasa (kerana tuanya dan sebagainya) membayar fidyah iaitu memberi makan orang miskin (secupak bagi tiap-tiap satu hari yang tidak dikerjakan puasa) maka sesiapa yang dengan sukarela memberikan (bayaran fidyah) lebih dari yang di tentukan itu maka itu adalah suatu kebaikan baginya dan (walaupun demikian) berpuasa itu lebih baik bagi kamu (daripada memberi fidyah) kalau kamu mengetahui ”
.

Hukum Puasa Ganti Gabung Dengan Puasa Sunat

Menerusi perkongsian
Pejabat Mufti Wilayah Persekutuan
, telah dibahaskan hukum menggabungkan qada’ puasa dengan puasa sunat. Perjelasan ini dibuat berdasarkan puasa sunat selepas Syawal, iaitu puasa sunat 6.

Hukum Puasa Qada’ Beserta Dengan Puasa Sunat Syawal

Dalam hal ini, para ulama telah khilaf kepada beberapa pendapat:.

PERTAMA: SAH

Hukumnya sah dan terjadi kepada kedua-duanya, iaitu qada’ dan sunat. Inilah pendapat:

Imam Ibn Hajar al-Haitami

Syeikh Muhammad Ramli. (Lihat al-Nihayah (1/162) dan juga Fatawa al-Ramli (2/339)

Imam al-Barizi. (Lihat al-Asybah wa al-Nazhair, 1/161)

Syeikhul Islam Syeikh Zakaria al-Ansari dalam Haasyiah al-Syarqawi ala al-Tahrir (1/427)

Inilah juga pendapat kebanyakan ulama mutakhirin

KEDUA: TIDAK SAH

Tidak sah tetapi terhasil yang fardhu sahaja iaitu puasa qada’ tidak kepada puasa sunat Syawal. Inilah pendapat:

Imam al-Asnawi

Syeikh Ibn al-Solah

Abu Makhramah

(Lihat Bughiah al-Mustarsyidin, 3/95-96)

Hujah mereka tidak boleh tasyrik atau sekutukan dua jenis ibadah dalam satu ibadah.

Tarjih

Setelah meneliti dua hujah, kami lebih cenderung kepada pendapat yang
membolehkannya
. Ini kerana ia merupakan jenis ibadah yang sama tetapi dengan dua niat. Ini juga pendapat sebahagian ulama berdasarkan pengamatan kepada beberapa nas. Walaupun begitu, yang terbaiknya adalah
memisahkan
 antara qada’ puasa dengan puasa enam Syawal untuk keluar daripada khilaf.

Imam Ibn Hajar menggunakan bahasa dengan katanya terhasil asal pahala tetapi bukan dalam bentuk sempurnanya jika ia berniat untuk kedua-duanya (niat qada Ramadan dan sunat Syawal). Lihat al-Tuhfah (3/390).

Semoga dengan penjelasan ini, akan memberi kefahaman kepada kita berkenaan dengan isu puasa qada’ dan puasa enam Syawal. Sekian.

Penutup

Perlu difahami bahawa puasa merupakan ibadah wajib yang hanya boleh ditinggalkan sekiranya menghadapi keuzuran semasa bulan ramadan. Bagi mereka yang telah meninggalkan puasa tanpa apa-apa sebab keuzuran seperti masalah kesihatan yang memudaratkan maka diwajibkan menggantikan puasa dengan puasa ganti (qada’).

Manakalah mereka yang telah meninggalkan puasa kerana keuzuran (jika puasa maka akan mendatangkan mudarat kesihatan) maka hendaklah menggantikannya dengan bayaran fidyah. Untuk mengetahui kiraan fidyah bagi yang tak sempat menggantikan puasa, boleh rujuk artikel di
SINI.


Niat Puasa Ramadan – Lafaz Niat Puasa Sebulan & Harian (JAKIM)

Niat Puasa Ramadan
merupakan salah satu rukun dalam ibadah berpuasa di bulan Ramadan. Hukum lafaz niat puasa adalah WAJIB.

Di samping itu, Jabatan Kemajuan Islam Malaysia (JAKIM) telah menyediakan
Panduan Amalan Di Bulan Ramadan
 untuk rujukan semua umat Islam sebagai persediaan menghadapi bulan Ramadan.

Bagi umat Islam, berpuasa adalah satu peluang untuk beribadah kepada Allah bukan sahaja dengan tidak makan dan minum tetapi juga menahan diri daripada perbuatan buruk ketika berpuasa dan melakukan amalan tambahan untuk mendapatkan ganjaran pahala yang berlipat ganda.

Isi Kandungan

Lafaz Niat Puasa Ramadan

Niat Puasa Ramadan merupakan salah satu rukun dalam ibadah puasa. Tanpa niat seseorang itu tidak dianggap berpuasa, walaupun dia menahan diri daripada melakukan perkara-perkara yang membatalkan puasa, seperti makan dan minum.

Ini adalah berdasarkan hadis Nabi shallallahu ‘alaihi wasallam, sebagaimana sabda Baginda:

Maksudnya:

“Hanya amalan-amalan itu dengan niat.”

(Hadis riwayat Al-Bukhari dan Muslim)

Waktu berniat bermula daripada terbenam matahari, iaitu masuk waktu solat fardhu Maghrib sehinggalah sebelum terbit fajar shadiq. Oleh itu, bolehlah dilakukan niat puasa pada mana-mana bahagian daripada waktu tersebut, hatta ketika sedang menunaikan sembahyang fardhu Maghrib. (Al-Majmu‘ 6/303)

Apabila seseorang itu sudah berniat puasa pada mana-mana bahagian waktu malam, tidak bererti pada lingkungan waktu itu dia mesti menahan diri daripada melakukan perkara-perkara yang membatalkan puasa seperti makan, minum, bersetubuh dan sebagainya. Selama mana perbuatan-perbuatan tersebut dilakukan tidak melewati waktu fajar shadiq, maka perbuatan-perbuatan tersebut tidak membatalkan niat puasanya tadi. Ini adalah berdasarkan firman Allah Ta‘ala:

Maksudnya:

“Dan makanlah serta minumlah sehingga nyata kepada kamu benang putih (cahaya siang) dari benang hitam (kegelapan malam), iaitu (waktu) fajar.”

(Surah Al-Baqarah, ayat 187)

Berdasarkan ayat di atas, Allah mengharuskan makan dan minum pada malam puasa sehinggalah terbit fajar. Maka jelas, perbuatan makan, minum dan segala perkara yang membatalkan puasa, keculi murtad, pada malam hari puasa tidak membatalkan niat puasa seseorang. (Al-majmu‘ 6/301, 303-304)

Menurut mazhab Syafi‘e, berniat puasa Ramadhan
wajib
 dilakukan pada tiap-tiap malam, kerana ibadat pada setiap hari puasa itu adalah dianggap ibadat yang berasingan di antara satu hari dengan hari yang lain. Sebab itu apabila satu hari puasa itu terbatal, ia tidak membatalkan puasa hari-hari yang terdahulu dan yang akan datang. Oleh itu, tidak memadai satu niat sahaja bagi satu bulan puasa. Ini adalah berdasarkan hadis yang diriwayatkan oleh ‘Aisyah Radhiallahu ‘anha dari Nabi Shallallahu ‘alaihi wasallam bersabda:

Maksudnya:

“Barangsiapa yang tidak berniat puasa sebelum terbit fajar shadiq maka tidak ada puasa baginya.”

(Hadits riwayat Al-Baihaqi dan Al-Daraquthni)

Sumber:
Sekolah Agama Menengah Jeram Batu 20 Jeram Kuala Selangor

Lafaz Niat Puasa Bulan Ramadan (Sebulan)

Bahasa Rumi:
Nawaitu Souma Syahri Ramadhana Kul’lihi Lil’lahi Ta’ala

Maksudnya: Sahaja aku berpuasa keseluruhan pada bulan Ramadan tahun ini kerana Allah Ta’ala

Lafaz Niat Puasa Bulan Ramahan (Harian)

Bahasa Rumi:
Nawaitu Souma Ghadin ‘An Ada-‘i, Fardhi Syahri Ramadhana Hazihis Sanati Lil’lahi Ta’ala

Maksudnya: Sahaja aku berpuasa esok hari pada bulan Ramadan tahun ini kerana Allah Ta’ala

Waktu Niat Puasa Ramadan

Waktu niat puasa ramadan adalah bermula pada terbenam matahari (waktu maghrib) sehingga terbit fajar sidiq (waktu subuh).

Niat puasa boleh dilakukan pada bila-bila masa pada tempoh tersebut.

Jika terlupa untuk niat puasa ramadan, menurut ulama-ulama mazhab Syafi’e, mereka menganjurkan juga untuk berniat puasa dengan bertaqlid kepada mazhab Maliki.

Ianya untuk menjaga maslahat (kepentingan) dan hajah (keperluan) sebagai langkah berhati-hati dan ditakuti terlupa berniat puasa pada malam hari.

Apakah Aktiviti Yang Selalu Dilakukan Oleh Umat Islam Dalam Bulan Ramadan?

Untuk memanfaatkan bulan istimewa yang penuh barakah ini, umat Islam selalunya akan melakukan perkara berikut:

Berpuasa bermula dari waktu subuh (matahari terbit) sehingga terbenam matahari.

Memperbanyakkan berdoa.

Membaca Al-Quran dengan lebih kerap.

Meninggalkan tabiat buruk seperti merokok, mengumpat dan sebagainya.

Membanyakkan bersedekah dan amal jariah.

Semoga sedikit perkongsian tentang
Niat Puasa Ramadan
 ini memberi manfaat kepada anda di luar sana. Selamat menunaikan ibadah puasa pada Bulan Ramadan. Semoga amalan-amalan kita semua diterima oleh Allah SWT.

Seterusnya, anda juga boleh dapatkan info-info terkini di
TcerDotMy
kerana kami sentiasa menyediakan segala info yang tepat dan sahih.


Niat Puasa, Syarat dan Doa Berbuka

Puasa secara bahasa bermaksud “
menahan diri
“. Dari segi istilah syarak puasa bermaksud “
menahan diri daripada makan, minum dan perkara-perkara yang membatalkan puasa bermula daripada terbit fajar shadiq sehingga terbenam matahari berserta niat
“.

Isi Kandungan

Niat Puasa Ramadhan

Pandangan Setiap Mazhab Pada Niat Puasa

MAZHAB SYAFI’IE

Wajib berniat puasa pada setiap malam Ramadhan kerana ia adalah ibadah yang bersendiri yang tak terikat antara satu sama lain.

MAZHAB MALIKI

Seseorang itu diharuskan niat puasa sebulan pada malam Ramadhan yang pertama dan tak wajib niat setiap malam.

PANDANGAN SEBAHAGIAN ULAMA MAZHAB SYAFI’IE

Boleh berpegang pada pendapat mazhab Maliki dalam hal ini sebagai langkah bejaga-jaga dan dalam masa yang sama tetap wajib berniat pada setiap malam Ramadhan.

Syarat – Syarat Wajib Puasa

Beragama Islam

Orang Islam wajib berpuasa. Bagi orang kafir tidak wajib berpuasa. Namun apabila seseorang orang kafir masuk Islam, maka ia tidak wajib mengqadha puasa selama ia masih kafir. Sebagaimana sabda Rasulullah:

“ Islam itu memutus dosa-dosa yang telah lalu”

Berbeza dengan halnya dengan orang murtad, mereka tetap terkena wajib puasa. Hal ini kerana bila mereka kembali ke pangkuan Islam, maka wajib mengqadha puasa yang di tinggalkan semasa murtad.

Baligh dan berakal

Bagi kanak-kanak yang kecil harus di biasakan dan diperintahkan berpuasa sejak usia 7 tahun bila di perkirakan ia sudah sanggup berpuasa. Bila pada usia 10 tahun ia tidak mahu berpuasa, maka ia boleh dipukul sebagaimana halnya dengan solat. Yang berhak memerintah dan memukul ialah walinya.

Bebas dari uzur Syarie

Terdapat uzur syar’ie yang mencegah daripada berpuasa, dan ada pula uzur yang mengharuskan untuk berbuka puasa. Antara uzur syar’ie
yang mencegah daripada berpuasa
 ialah:

Keluar darah haid

Keluar darah nifas

Pitam atau pengsan sepanjang hari

Manakala uzur syar’ie yang
mengharuskan berbuka puasa
 ialah:

Sakit yang boleh memudaratkan jika di teruskan berpuasa

Bermusafir melebihi dua marhalah

Tidak mampu berpuasa di sebabkan sakit

Syarat Sah Puasa

Islam:tidak sah puasa orang kafir atau orang yang murtad dari agama.

Berakal: tidak sah puasa orang gila dan juga kanak-kanak yang belum mumayyiz kerana puasa memerlukan niat dan niat ini hanya boleh dilakukan oleh orang-orang yang berakal sahaja.

Mumayyiz: Kanak-kanak apabila telah mumayyiz, sah lah puasanya tetapi belum wajib. Apabila sampai umurnya tujuh tahun, ibu-bapa atau penjaganya hendaklah melatihnya berpuasa, jika tiada sebarang halangan- sebagaimana yang disarankan oleh Rasulullah s.a.w. dalam hadis baginda mengenai solat. Apabila ia mencecah usia baligh, wajib lah atasnya berpuasa.

Niat pada waktu malam puasa fardhu:Dalam puasa wajib, niat harus di tetapkan sebelum fajar dan menyebutkan jenis puasanya.Niat ini biasanya terlaksana dengan makan sahur untuk berpuasa , maka hal itu sudah dianggap sah. Dalil untuk masalah ini adalah hadith yang di riwayatkan oleh penyusun Kitab-Kitab Sunan di mana Nabi s.a.w bersabda:

“ Barangsiapa tidak menetapkan puasa sebelum fajar, maka tidak ada puasa baginya.”

Suci dari haid dan nifas:tidak sah puasa orang yang kedatangan haid dan nifas, malah diharamkan mereka berdua berpuasa.

Menahan dari perkara yang membatalkan puasa:Menahan diri di sini bermaksud menahan diri dari segala hal yang membatalkan puasa dari terbitnya fajar s
hadiq
hingga terbenam matahari.Contohnya menahan diri daripada makan dan minum.

Puasa dilakukan pada hari-hari yang diharuskan berpuasa:hari-hari sepanjang tahun merupakan waktu yang harus berpuasa kecuali dua hari raya, hari-hari tasyrik dan hari syak.

Orang-orang yang tidak memiliki syarat-syarat di atas atau salah satu darinya, tidak sah puasanya.

Bacaan Doa Berbuka Puasa

Doa berbuka puasa dibaca ketika hendak berbuka.

Selalunya bacaan doa berbuka akan disertai dengan doa makan.

Terdapat 2 ‘versi’ bacaan berbuka puasa. Satu ketika anda berbuka berseorangan, dan satu lagi jika berbuka ramai (lebih dari seorang).

Doa berbuka sendirian

Allahumma Lakasumtu Wabika Aamantu Wa’alaa Rizqika Afthortu Birohmatika Yaa Arhamar Roohimiin .

Maksudnya:
 Ya Allah kerana Mu aku berpuasa, Dengan Mu aku beriman, kepada Mu aku berserah dan dengan rezeki Mu aku berbuka (puasa) dengan Rahmat Mu, Ya Allah Tuhan Maha Pengasih.

Doa Berbuka Beramai-ramai

Allahumma Lakasumna Wabika Aamanna Wa’alaa Rizqika Afthorna Birohmatika Yaa Arhamar Roohimiin

Maksudnya:
Ya Allah kerana Mu kami berpuasa, Dengan Mu kami beriman, kepada Mu kami berserah dan dengan rezeki Mu kami berbuka (puasa) dengan Rahmat Mu, Ya Allah Tuhan Maha Pengasih

Artikel lain:
Perintah Kawalan Pergerakan (PKP) di Kelantan Adalah Tidak Benar


Nikmat kenyang yang sebenar

Bila Allah jadikan manusia,Allah jadikan makan sebagai sumber untuk menggerak tubuh,membina kekuatannya. Maka dijadikan mulut untuk makan,lidah untuk merasa dengan tujuan supaya bila terasa sedap,akan menggalakkan seseorang untuk makan.

Jadi hakikat lidah itu hanyalah sebagai faktor penggalak untuk sesorang makan,bukan sebagai satu kenikmatan yg harus dilayan habis habisan. Ringkasnya sedap itu nafsu utk menggalakkan makan tetapi tidak boleh diutamakan. Bila nabi menyebut makan bila lapar,berhenti sebelum kenyang,jelas menggambarkan sedap itu bukan nikmat yang patut dihambat.

Seseorang manusia itu hendaklah menjaga perutnya daripada memakan bahan makanan yang haram atau menikmati makanan dalam keadaan terlalu kenyang kerana perkara itu akan menjadikan kita malas untuk beribadat kepada Allah SWT. Adalah dituntut syarak mengelakkan makan terlalu kenyang kerana akan mengakibatkan:

1. Hati menjadi keras.

2. Menimbulkan keinginan segala anggota badan melakukan sesuatu sia-sia atau tidak baik.

3. Menumpulkan kecerdikan dan mengakibatkan kurang kefahaman dan pengetahuan.

4. Mengurangkan ibadah jika seseorang banyak makan, badannya menjadi malas dan mengantuk.

5. Mengurangkan rasa ‘zauq’ ketika beribadah.

6. Dikhuatiri termakan makanan yang haram atau syubhah.

7. Menyusahkan hati dan memenatkan diri untuk mencari, menyedia dan makan makanan serta sukar untuk menjauhi mudaratnya jika ada.

8. Mengakibatkan sangat sakit ketika meninggal dunia kerana sakit atau susah ketika meninggal menurut kadar kesedapan dunia.

9. Mengurang pahala akhirat.

10. Apa yang dimakan dihisab

di hari kiamat.

(
Sumber Minhaj al-Abidi, Imam Ghazali RH
)

Rasulullah SAW pernah bersabda dengan maksud: “Seorang yang beriman makan dengan satu perut. Seorang yang kafir makan dengan tujuh perut. Cukuplah anak Adam beberapa suapan makanan yang meluruskan tulang belakangnya. Kalaulah memang mesti juga, maka sepertiga untuk makanan, sepertiga untuk minuman dan sepertiga untuk nafas.” (
Riwayat Asy-Syaikhan
)

Imam Ghazali RH turut menasihatkan bermaksud: “Perut yang kenyang daripada yang halal adalah punca segala kecelakaan. Apatah lagi jika dikenyangkan perut itu dengan yang haram?” (
Sumber kitab An-Nasha’ih ad-Diniyyah
)

Jika diperhalusi sepotong hadis daripada Rasulullah SAW bermaksud: “Maka sesungguhnya orang terlalu kenyang di dunia, akan terlalu lapar pada hari kiamat.”
(Hadis Riwayat At-Thabarani)

Melihat kepada semua sumber rujukan itu dapat disimpulkan nikmat kenyang ini juga perlu dijaga dan sentiasa berlandaskan iman dan takwa kepada Allah.

Orang memakan terlalu kenyang pastinya akan membawa mudarat bukan saja dia merasa malas untuk melakukan ibadah malah memberi kemudaratan daripada perspektif sains.

Menurut kaca mata sains juga memperkenalkan prinsip penjagaan makanan dan Islam sudah pasti mendahului sains dengan pelbagai peringatan.


Nombor Kod Fail Sekolah Terkini Bermula 2020

Nombor kod fail sekolah terkini bermula 2020
 ini dikongsikan untuk memberi rujukan dan idea khususnya buat para guru sekolah. Nombor kod fail ini adalah hasil kerjasama antara Kementerian Pendidikan Malaysia (KPM) dengan Arkib Negara Malaysia (ANM).

Manual Klasifikasi Fail Sekolah ini disediakan dengan tujuan membantu pegawai dan kakitangan untuk memastikan pengurusan rekod dilaksanakan dengan cekap dan teratur. Seterusnya, memudahkan pencapaian dan perkongsian maklumat.

Pengurusan sistem fail yang baik akan membolehkan pengesanan dan pengeluaran fail dengan segera. Seterusnya, sesuatu maklumat dapat diperoleh dengan cepat dan tindakan dapat diambil dengan segera. Keadaan ini akan dapat meningkatkan kecekapan pentadbiran serta memberi kepuasan kepada pengguna serta meningkatkan kecekapan tadbir urus kementerian.

Isi Kandungan

Dapatkan “
Nombor Kod Fail Sekolah Terkini Bermula 2020
” di sini

Di sini
admin
 nak kongsikan bahan tersebut. Sila
download
 menggunakan
link
 yang telah disediakan.

Format dokumen ini adalah dalam ‘PDF’. Sila download secara PERCUMA :

Nombor Kod Fail Sekolah Terkini

Semoga memberi manfaat.

Klasifikasi Fail Sekolah Terkini

Penggunaan Klasifikasi Fail berdasarkan fungsi dalam sektor awam telah disebar luaskan melalui Pekeliling Perkhidmatan Bilangan 5 Tahun 2007 – Panduan Pengurusan Pejabat. Klasifikasi Fail ini dapat mewujudkan keseragaman dalam pengurusan rekod kerajaan.

Klasifikasi Fail adalah perkara yang berkaitan fungsi, aktiviti khusus dan sub-aktiviti bagi sesebuah organisasi. Ia menggambarkan perkhidmatan teras sesebuah organisasi yang menyediakan satu kerangka pengurusan rekod yang sistematik. Ia akan mempertingkatkan penyampaian perkhidmatan kerajaan.

Sepertimana tercatat dalam template Klasifikasi Fail yang dimajukan, terdapat peringkat/hierarki klasifikasi (tulisan berwarna) iaitu :

3.1 Fungsi (tulisan warna merah)
 – peringkat ini bukan merupakan peringkat fail, ianya merupakan penetapan fungsi kepada sesuatu klasifikasi contohnya fungsi PENTADBIRAN. Ianya digunakan sebagai rujukan di bawah fungsi mana sesuatu fail akan diwujudkan berdasarkan kepada Fungsi atau Aktiviti yang dijalankan ;

3.2  Aktiviti (tulisan warna biru)
 – peringkat ini bukan merupakan peringkat fail, ianya merupakan peringkat aktiviti yang menyokong kepada sesuatu Fungsi. Ianya digunakan sebagai rujukan untuk mewujudkan fail dalam skop yang lebih kecil. Contoh di bawah Fungsi PENTADBIRAN ada Aktiviti PENGURUSAN MESYUARAT ;

3.3  Sub-aktiviti (tulisan warna hijau)
 – peringkat ini bukan merupakan peringkat fail, ianya merupakan peringkat sub-aktiviti yang menyokong kepada sesuatu aktiviti. Ianya digunakan sebagai rujukan untuk mewujudkan fail secara lebih terperinci. Contoh di bawah Fungsi PENTADBIRAN ada Aktiviti PENGURUSAN MESYUARAT ada sub aktiviti MESYUARAT DALAM JABATAN ; dan

3.4  Transaksi/Fail (tulisan warna hitam)
 – ini merupakan peringkat fail, pewujudan fail adalah berdasarkan keperluan iaitu apabila ada surat/dokumen yang perlu dimasukkan ke dalam fail maka baru dibuka fail tersebut. Ini mengelakkan fail kosong dibuka. Contoh di bawah Fungsi PENTADBIRAN ada Aktiviti PENGURUSAN MESYUARAT ada sub aktiviti MESYUARAT DALAM JABATAN, fail MESYUARAT PENGURUSAN JPN.

Contoh :

100 PENTADBIRAN

100-1 Pengurusan Mesyuarat

100-1/1  Mesyuarat Dalam Jabatan

100-1/1/1 Mesyuarat Pengurusan JPN

Antara contoh nombor bagi pengurusan fail sekolah. Gambar di bawah contoh pengurusan pentadbiran di sekolah :

Gambar di bawah pula merupakan contoh bagi pengurusan kurikulum sekolah :

Gambar di bawah untuk pengurusan kokurikulum di sekolah :

Gambar di bawah adalah untuk pengurusan hal ehwal murid :

Penutup

Teruskan bersama kami di
t.me/tcerdot.my
 untuk mendapatkan informasi dan bahan-bahan pendidikan yang terkini dan terbaik dari semasa ke semasa. Terima kasih kerana menyokong kami dan semoga artikel
Nombor Kod Fail Sekolah Terkini Bermula 2020
 ini membantu anda.

Anda juga mungkin berminat dengan :

Minit Mesyuarat Maklum Balas Format Baharu

Fail Penilaian Bersepadu Pegawai Perkhidmatan Pendidikan (PBPPP)

Koleksi Fail Meja Tugasan Guru


Nombor Pin UPU BSN 2021

Nombor Pin UPU BSN 2021

Nombor Pin UPU BSN 2021
 boleh didapatkan dengan beberapa cara, sama ada di kaunter BSN, ATM mahupun pesanan teks ringkas (SMS). Nombor ID unik atau Nombor pin UPU BSN 2021 amat diperlukan apabila anda ingin mengisi permohonan secara dalam talian untuk memasuki institut pengajian tinggi (IPT).

Pembelian boleh dibuat bermula bulan Februari 2021, melalui beberapa kaedah yang akan dijelaskan di bawah. Harga nombor pin adalah bergantung kepada jenis program yang ingin dipohon. Seperti contoh, untuk nombor pin UPU, harganya adalah RM15.60. Senarai harga nombor pin BSN untuk tujuan lain adalah seperti berikut:

Terdapat beberapa cara mudah untuk anda membuat pembelian nombor ID unik BSN iaitu:

Pembelian tunai di kaunter BSN

Pembelian nombor pin UPU di mesin ATM

Pembelian melalui kemudahan SMS

Isi Kandungan

1. Pembelian tunai di kaunter Bank Simpanan Nasional (BSN)

Kaedah ini memerlukan anda untuk hadir ke mana-mana cawangan Bank Simpanan Nasional (BSN), tanpa perlu mempunyai akaun simpanan di BSN. Anda hanya perlu bawa kad pengenalan anda ketika berurusan di kaunter BSN, untuk tujuan pembelian nombor pin UPU.

Sebelum berurusan di kaunter, anda perlu isi borang pembelian tunai yang disediakan seperti contoh di bawah. Anda juga boleh muat turun contoh Borang Permohonan Pembelian PIN yang lengkap
di sini
.

2. Pembelian Nombor Pin UPU di Mesin ATM

Sekiranya anda adalah pelanggan/pengguna yang mempunyai akaun simpanan di Bank Simpanan Nasional, anda boleh membeli nombor pin UPU BSN 2021 melalui ATM BSN. Anda hanya memerlukan kad BSN Matrix, Matrix-i atau GIRO untuk pembelian nombor pin UPU BSN 2021.

Sila ikuti langkah di bawah untuk proses pembelian:

Masukkan kad BSN.

Pilih Beli Nombor ID (Pin).

Pilih Program Kursus.

Masukkan nombor Kad Pengenalan Pemohon.

Setelah mendapat notifikasi pembelian berjaya, simpan resit bercetak untuk rujukan kelak.

3. Pembelian Melalui SMS

Pengguna yang ingin membuat pembelian melalui SMS perlu mempunyai akaun BSN dan perlu mendaftar terlebih dahulu untuk menggunakan perkhidmatan SMS Banking.

Anda boleh mendaftar di Kaunter, CDM (Cash Deposit Machine ) atau ATM.

Untuk mendaftar di ATM atau CDM, sila ikuti langkah berikut:

Masukkan Kad MATRIX BSN dan pilih
Bahasa

Masukkan No. Pin dan pilih
Urusan Lain

Pilih Perbankan SMS dan pilih
Pendaftaran

Masukkan No. Telefon Bimbit

Urusan Telah Berjaya dan slip akan dikeluarkan bersama cetakan 4 digit UAC.

SMS pendaftaran berjaya akan diterima melalui telefon yang didaftarkan tadi.

Selepas berjaya mendaftar, barulah boleh membeli No Unik UPU melalui SMS.

Kemudian, SMS ke 36898  dengan menaip : PIN<jarak>MPIN<jarak>ORG<jarak>KP

contoh : PIN 012345 SPM 950101010101

*M-PIN adalah no pin kad Matrix BSN

Maklumat lanjut

Untuk maklumat lanjut, anda boleh hubungi perkhidmatan pelanggan BSN di talian 1300 88 1900, atau layari laman sesawang
https://www.bsn.com.my/


Nuzul Al-Quran: 10 kisah Inspirasi Dampingi Al-Quran

HARI ini 17 Ramadan, b
eberapa kisah penuh inspirasi ini dikongsikan Menteri Di Jabatan Perdana Menteri (Hal Ehwal Agama), Datuk Seri Dr Zulkifli Mohamad Al-Bakri di laman Twitter beliau.
umat Islam meraikan Nuzul al-Quran. Kitab suci umat Islam itu diturunkan dari Loh Mahfuz di langit ketujuh menuju Baitul Izzah di langit dunia, sebelum diturunkan beransur-ansur kepada Nabi Muhammad SAW dalam tempoh 23 tahun.

Apa yang penting, sambutan hari ini perlu diraikan dengan cara menghargai peranan al-Quran sebagai panduan dan peneman hidup kita.

Semoga kisah-kisah ini menjadi pengajaran buat kita semua untuk sama-sama mendampingi al-Quran bukan sahaja membaca, tetapi juga memahami isi kandungannya.

Isi Kandungan

10 Kisah Inspirasi Dampingi Al-Quran

1. Meliputi semua aspek kehidupan

Setiap kali saya membuka al-Quran, saya merasakan ayat-ayat itu berbicara dengan saya secara langsung dan ia sesuai dengan semua aspek kehidupan di dunia dan perjalanan saya menuju akhirat.

– Hafiza Abdullah

2. Sumber ketenangan

Dulu, bila overthink, tak dapat tidur saya banyak nangis je. Tapi sekarang bila rasa nak overthink terus ambil wuduk, baca Al-Quran sampai rasa tenang. Lepas tu mesti boleh tidur lena.

– Syaidatul Faraha

3. Mengingati Allah

Kadang, ada perasaan lain bila baca.The only thing stopping me from committing suicide is thinking of Allah, my parents, friend.

– @fxn_v

4. Penawar kesakitan

Empat tahun lepas saya mengalami lidah yang kaku akibat strok sehingga bila bercakap, orang tak faham. Lalu saya cuba baca al Quran setiap hari dan berdoa. Alhamdulillah penyakit saya telah sembuh sepenuhnya dengan izin Allah SWT. Sejak itu saya amalkannya sehingga sekarang.

– Nora Aziz

5. Kepuasan

Al-Quran kalau dah lama tak baca memang lidah akan keras tapi kalau dah selalu baca, rasa puas gila bila baca tu. Sometimes rasa addicted.

– Oliey Suhaily

6. Sumber ilmu pengetahuan

Dulu ada belajar tajwid, tapi bila sibuk dengan macam-macam hal sampai lupa tajwid semua, alhamdulillah Ramadhan ni saya dh mula belajar balik. Banyak benda rupanya kita tak tahu. Especially untuk student macam saya, banyak hikmah istiqamah belajar al-Quran.

– Tya Sazali

7. Pemujuk dan penguat hati

Setiap kali nak putus asa dalam menuntut ilmu, kerja atau perkara-perkara lain tapi bila baca ayat surah Al-Insyirah 5 dan 6 terasa terangkat segala beban hati.

– Nur Tasnim

8. Ubati kesedihan

Al-Quran adalah pengubat kesedihan. Bila baca al-Quran rasa seperti Allah sedang memujuk kita dengan kata-kata indahNya.

– @loneranger01

9. Rezeki tidak putus

Bila baca Al-quran, rezeki tak pernah putus. Banyak sangat rezeki yang datang daripada sumber yang tidak disangka-sangka. Yang sukar, semuanya menjadi mudah.

– Safiah Rahim

10. Peringatan dunia hanya sementara

Al Quran mengingatkan yang dunia ini hanyalah persinggahan. Hidup sebenar bermula hanya selepas mati. Ramai yang mahukan Syurga, namun sayang jalan yang dipilih terarah ke neraka. Aku pendosa yang ingin ke syurga tapi tiada usaha.

– Jabatan Netizen Malaysia

Penutup

Akhir kata, diharapkan perkongsian kali ini berkaitan Sambutan Nuzul Al-Quran ini akan memberi sedikit info untuk tatapan anda semua. Untuk mendapatkan lebih banyak info semasa anda boleh layari website
t.me/tcerdot.my
. Terima Kasih.

Artikel lain:
Doa Ketika Hujan Lebat, Petir dan Guruh


OP Pematuhan Peraturan Lalu Lintas Terkini 2023

OP Pematuhan Peraturan Lalu Lintas
kini sedang dilaksanakan di seluruh negara. OP Pematuhan Peraturan Lalu Lintas ini dilaksanakan bagi memastikan undang-undang jalan raya dipatuhi oleh semua pengguna tanpa kompromi.

Antara OP Pematuhan Peraturan Lalu Lintas yang telah dilaksanakan adalah pengguna jalan raya perlu berwaspada dengan memastikan kenderaan yang dibawa tidak berhenti melepasi garisan putih ketika menunggu lampu isyarat bertukar.

Ia bagi mengelakkan anda daripada melakukan kesalahan sehingga boleh didenda oleh pihak berkuasa.

Walaupun tindakan berhenti melepasi garisan putih mungkin tidak disengajakan, namun perkara tersebut apabila berlaku ia sudah melanggar peraturan jalan raya.

Seperti yang kita semua sedia maklum, peraturan jalan raya dicipta bagi memastikan keselamatan lalu lintas dan jalan raya terjamin. Apabila dilanggar, ia mungkin boleh mendatangkan malapetaka yang tidak diinginkan kepada diri sendiri atau pengguna jalan yang lain.

Justeru, patuhilah segala peraturan yang telah ditetapkan supaya kita sentiasa terselamat dan tidak membahayakan diri sendiri mahu pun orang lain.

Isi Kandungan

OP Pematuhan Peraturan Lalu Lintas, Melepasi Di Garisan Putih Menyalahi Undang-Undang Jalan Raya

Pada 28 Julai lalu, Jabatan Siasatan Dan Penguatkuasaan Trafik (JSPT) Polis Diraja Malaysia (PDRM) telah mengeluarkan satu kenyataan media berkenaan pelaksanaan OP Pematuhan Peraturan Lalu Lintas di seluruh negara.

Salah satu daripada operasi yang dijalankan adalah Kaedah 38 Kaedah-Kaedah Lalu Lintas Jalan (LN166/1959) iaitu Tidak Boleh Memberhentikan Kenderaan Di Lintasan.

Terdapat beberapa perkara yang terkandung di dalam peraturan berkenaan iaitu

Pemandu kenderaan tidak boleh menyebabkan kenderaan atau mana-mana bahagian kenderaannya berhenti di dalam kawasan lintasan melainkan sama ada dia dilarang daripada bergerak oleh keadaan yang diluar kawalannya atau jika perlu baginya untuk berhenti bagi mengelakkan kemalangan.

Mana-mana individu yang melakukan kesalahan boleh dikenakan denda tidak melebihi RM2,000 atau dipenjarakan selama tempoh tidak melebihi enam bulan.

Pengguna jalan raya diingatkan untuk mematuhi peraturan lalulintas dan tidak berhenti melebihi garisan putih kerana perbuatan ini adalah salah satu punca berlakunya kesesakan lalu lintas, berlakunya kemalangan dan juga boleh mengganggu pengguna jalanraya yang lain.

Justeru, JSPT menasihatkan kepada semua pengguna jalan raya supaya sentiasa mengikut peraturan yang telah ditetapkan. Pastikan undang-undang jalan raya dipatuhi tanpa kompromi.

Kredit Sumber:
Facebook Jabatan Siasatan Dan Penguatkuasaan Trafik PDRM

Operasi Patuhi Lalu Lintas Akan Dilaksanakan Di Seluruh Negara – PDRM

Terdahulu, PDRM melalui JSPT telah mengeluarkan kenyataan akan melaksanakan tindakan penguatkuasaan terhadap semua pengguna jalan raya di seluruh negara.

Tindakan tersebut diambil bagi mendidik dan memberi kesedaran kepada masyarakat supaya mematuhi undang-undang dan peraturan lalu lintas.

Timbalan Pengarah JSPT, Datuk Mohd. Nasri Omar berkata, tindakan pematuhan peraturan lalu lintas yang dilakukan meliputi

operasi lampu isyarat merah,

nombor pendaftaran, dan

halangan lalu lintas.

“Selain itu, turut dilaksanakan operasi garisan putih, parkir haram dan kempen op didik,” katanya dalam kenyataan kepada
media
 pada 28 Julai lalu.

Menurut beliau, operasi penguatkuasaan ini dilaksanakan secara berterusan di semua kontinjen dan daerah dengan memberi tumpuan kawasan kerap berlaku kemalangan dan ketidakpatuhan peraturan lalu lintas.

Justeru, Mohd. Nasri menasihati kepada semua pengguna jalan raya supaya sentiasa mengikut peraturan yang telah ditetapkan.

“Ini bagi memastikan undang-undang jalan raya dipatuhi tanpa kompromi. Kerjasama daripada pihak orang ramai diharap dapat meningkatkan lagi kesedaran ke atas kepentingan menjaga keselamatan diri dan orang lain,” ujarnya.

Harapan Penulis

Diharapkan dengan perkongsian
OP Pematuhan Peraturan Lalu Lintas

ini dapat memberikan manfaat untuk semua pengguna jalan raya di luar sana.

Seterusnya, anda juga boleh dapatkan lagi info yang terkini dan menarik di
TcerDotMy
kerana kami sentiasa menyediakan segala informasi yang tepat dan sahih untuk anda.


Operasi Saman Ekor Bermula Dikuatkuasakan Pada 21 Ogos

Operasi Saman Ekor
merupakan satu proses di mana pemilik kenderaan diminta memberikan butiran atau maklumat yang relevan berkenaan kesalahan lalu lintas yang dilakukan.

Memandu dengan berhemah dan mengikuti had kelajuan yang ditetapkan kerana penguatkuasaan Operasi Saman Ekor atau saman tembak laju telah diperketatkan bermula Isnin.

Ini kerana menurut peguam, Muhammad Akram Abdul Aziz, tindakan mengabaikan saman itu boleh membawa kepada tindakan yang lebih tegas diambil kepada individu terlibat.

Jelasnya, apabila saman itu dihantar ke alamat yang didaftarkan, pemilik kenderaan masih mempunyai hak untuk memberikan penjelasan tentang kesalahan. Ia termasuklah jika kenderaan mereka itu dipandu oleh individu lain atau nombor kenderaan dipalsukan.

Individu atau pemilik kenderaan diharapkan supaya tidak memandang ringan jika menerima saman yang dikeluarkan Polis Diraja Malaysia (PDRM) itu.

Isi Kandungan

Operasi Saman Ekor
Bermula Dikuatkuasakan

Polis Diraja Malaysia (PDRM) melalui Jabatan Siasatan dan Penguatkuasaan Trafik (JSPT) sedang melaksanakan operasi saman tembak laju atau Operasi Saman Ekor di seluruh negara, bermula 21 Ogos 2023.

Operasi itu dilaksanakan bagi mengesan pengguna jalan raya yang melakukan kesalahan memandu melebihi had laju yang dikuatkuasakan mengikut Seksyen 79 (2) Akta Pengangkutan Jalan (APJ) 1987.

Susulan itu, pesalah trafik yang dikesan melakukan kesalahan itu di jalan Persekutuan dan lebuh raya akan dikenakan saman dan notis saman K170A yang akan diposkan ke alamat kediaman masing-masing.

8,718 Kenderaan Telah Dikenakan Saman Pada Hari Pertama Operasi Saman Ekor Dilaksanakan

Timbalan Pengarah JSPT Bukit Aman, Datuk Mohd Nasri Omar, berkata pada hari pertama pelaksanaannya, sebanyak 8,718 kenderaan dikenakan saman K170A iaitu 8,352 kereta, motosikal (44) dan 322 saman kenderaan perdagangan / perkhidmatan.

Beliau berkata, penguatkuasaan saman bagi kesalahan memandu melebihi had laju ini akan dijalankan secara berterusan di semua kontinjen dan daerah.

“Tindakan ini bagi memberi peringatan kepada semua pengguna jalan raya untuk mematuhi peraturan lalu lintas yang ditetapkan dalam negara. Anggota JSPT akan menggunakan kamera tembak laju bagi merakam mana-mana pengguna jalan raya yang melanggar had laju ditetapkan. Saman kompaun bernilai RM300 akan dikenakan kepada mereka yang dikesan melakukan kesalahan itu,” katanya kepada
Berita Harian
.

Mengulas lanjut, Mohd Nasri berkata, memandu melebihi kelajuan adalah antara punca utama kemalangan jalan raya di negara ini selepas pemandu gagal mengawal kenderaan sehingga hilang kawalan.

“Semua pengguna jalan raya dinasihatkan sentiasa mengikut peraturan ditetapkan dan memastikan undang-undang jalan raya dipatuhi tanpa kompromi. Kerjasama orang ramai diharap dapat meningkatkan lagi kesedaran ke atas kepentingan menjaga keselamatan diri dan orang lain,” katanya.

Bagaimanapun, terdapat juga pengguna kurang bersetuju dengan tindakan saman ekor tersebut kerana ia akan menyukarkan segelintir pemandu yang sedang mengalami kesulitan terutama melibatkan hal kecemasan.

Tetapi, usaha pihak berkuasa tersebut secara tidak langsung dapat mengurangkan risiko kemalangan. Jika berlaku situasi kecemasan, kenderaan yang dipandu dengan kelajuan yang bersesuaian atau mengikut had kelajuan yang ditetapkan mudah dikawal.

Mahu ataupun tidak, ia merupakan salah satu cara bagi melindungi keselamatan diri, penumpang dan pengguna lain.

Sumber:
Buletin TV3

Diharapkan dengan perkongsian tentang Operasi Saman Ekor ini dapat memberi iktibar dan menjadikan pengguna kenderaan di luar sana lebih peka dan bijak berkenaan had kelajuan yang sepatutnya ketika memandu di jalan raya. Semoga perkongsian ini memberi manfaat kepada anda semua.

Seterusnya, anda juga boleh dapatkan info-info terkini di
tcerdotmy
 kerana kami sentiasa menyediakan info-info yang sahih dan tepat untuk anda.


Orang ramai diseru menderma darah di bulan Ramadan

Kutipan darah di Pusat Darah Negara (PDN) pada minggu pertama Ramadan hanya 59 peratus, manakala kutipan di Suite Derma Darah Puspanitapuri Putrajaya hanya mencapai 32.8 peratus.

Jumlah ini membimbangkan kerana setiap 43 saat, satu beg darah diperlukan bagi menyelamatkan nyawa pesakit.

Dalam satu kenyataan hari ini, PDN berkata seramai 500 sehingga 600 orang penderma diperlukan setiap hari bagi memastikan keperluan untuk menyelamatkan nyawa pesakit dipenuhi.

Bekalan stok darah negara perlu sentiasa mencukupi bagi menampung keperluan prosedur transfusi darah seperti kes kemalangan, pembedahan dan juga rutin seperti pesakit thalasaemia.

Untuk membantu usaha ini, PDN mempelawa organisasi menganjurkan kempen derma darah bergerak secara berkala, selain menjemput pendermaan berkumpulan ke pusat pendermaan statik PDN di Jalan Tun Razak, PDN Donation Suite Midvalley Megamall atau Suite Derma Darah Puspanitapuri, Presint 10 Putrajaya.

Untuk maklumat lanjut, sila layari media sosial PDN atau hubungi talian 03-2613 2777.

Sumber
Sinar Harian

Artikel lain :
Milo dan Al-Ikhsan Sumbang Kepada 15,000 Pelajar


Organ Tubuh Manusia Yang Diserang Covid-19

Sejak bermulanya wabak, jangkitan Covid-19 pada tahap kritikal diramalkan akan mampu menyebabkan masalah pernafasan di kalangan pesakit.

Bagaimanapun, semakin kita memahami apa yang sedang berlaku – semakin jelas tahap kerosakan pada tubuh yang disebabkan oleh virus SARS-CoV-2 lebih luas berbanding apa yang kita ramalkan sebelumnya. Laporan berkenaan tahap
‘commordibity’
pesakit, di mana seseorang pesakit mengalami simptom-simptom luar jangkaan mula diterbitkan pada kekerapan tinggi.

Berikut adalah kompilasi ringkas tentang organ-organ manusia yang didapati mengalami kegagalan akibat Covid-19 serta rujukan-rujukan penting yang melaporkan tentangnya.

Isi Kandungan

1. Jantung

Pada peringkat permulaan, majoriti masalah pernafasan yang dihadapi pesakit Covid-19 dipercayai berpunca daripada jangkitan ke atas paru-paru.

Malangnya penemuan kes-kes baru di mana pesakit mengalami masalah kerosakan pada bahagian jantung sedangkan tidak pernah mengalami masalah itu sebelum ini mula dilaporkan kerap berlaku.

Serangan kepada jantung telah direkodkan boleh berlaku kepada individu pesakit Covid-19 yang tiada rekod masalah kesihatan pada jantungnya. Jantung pesakit dilaporkan mengalami masalah bengkak sehingga menyebabkan kerosakan tisu jantung sehinggakan gagal mengepam darah dengan sempurna.

Satu kes pesakit di Itali menjadi antara kes unik melibatkan jantung, di mana pesakit Covid-19 itu didapati positif jangkitan tidak menampakkan simptom-simptom masalah pada paru-paru dan sistem pernafasan, sebaliknya mengalami simptom masalah jantung sahaja.

2. Buah pinggang

Beberapa kajian sudah mula melaporkan tentang hubungkait kerosakan buah pinggang yang boleh berlaku, disebabkan oleh kerosakan yang bermula sama ada pada organ paru-paru atau jantung – berpunca daripada hubungan kedua-dua organ itu dengan buah pinggang yang diistilahkan dalam kajian sains sebagai ‘organ crosstalk.’

Kajian yang dijalankan mendapati seandainya seorang pesakit mempunyai jangkitan Covid-19 sehingga menyebabkan sindrom masalah pernafasan akut
 (acute respiratory distress syndrome atau ARDS),
 pesakit mempunyai 4 ke 7% peluang berdepan kerosakan buah pinggang yang teruk.

Dalam bedah siasat ke atas buah pinggang 26 pesakit Covid-19 yang telah meninggal dunia, didapati berlakunya kecederaan pada buah pinggang pesakit serta kehadiran protein yang terlalu tinggi dalam air kencing mereka – menandakan berlakunya kegagalan buah pinggang semasa jangkitan.

Sindrom ini dinamakan sebagai
 ‘proteinuria.’

3. Hati

Kerosakan pada hati tidak unik hanya kepada Covid-19.

Jangkitan SARS tahun 2003 dan MERS tahun 2012 turut sama menampakkan simptom serupa di mana ketiga-tiga virus didapati mempunyai keupayaan untuk menyebabkan kerosakan pada hati. Walau bagaimanapun, laporan tentang kerosakan terhadap organ hati disebabkan Covid-19 masih berada pada tahap rendah.

Ini mungkin melegakan kita namun disebabkan oleh jumlah kes yang rendah, kita juga tidak dapat memahami dengan lebih baik apakah punca  serta jenis kerosakan yang boleh berlaku.

Setakat ini, beberapa teori cuba memperjelaskan punca kenapa kerosakan hati boleh berlaku – sama ada disebabkan jangkitan virus sendiri ataupun sebenarnya disebabkan oleh kandungan ubat-ubatan yang diberikan pada pesakit.

Kondisi yang digelarkan ‘steatosis’ atau perubahan pada tahap lemak lipid kerap ditemui pada hati pesakit Covid-19, sama ada yang berjaya pulih atau telah meninggal dunia.

4. Sistem endokrin

Sistem endokrin dalam badan kita merupakan jalinan organ-organ yang mengawal dan menyelia penghasilan hormon penting. Hormon-hormon ini mempunyai pelbagai fungsi antaranya menjaga tahap metabolisme kita, sistem peranakan, emosi, penghasilan dan pembaikian tisu tubuh dan sebagainya.

Setakat apa yang kita tahu, belum lagi ada laporan mengaitkan kesan jangkitan virus SARS-CoV-2 sehingga mampu mengakibatkan kerosakan pada sistem ini. Namun beberapa laporan sudah berjaya membuktikan kesan steroid yang perlu diambil pesakit semasa rawatan, akan menyebabkan kegagalan sistem endokrin untuk berfungsi dengan betul.

Situasi ini amat berbahaya terhadap pesakit yang sudah mempunyai kondisi penyakit seperti diabetes, asthma dan arthritis yang bergantung dengan sejenis bahan dipanggil
‘glucocorticoid’
dalam ubatan mereka – kerana kesan steroid yang perlu diambil bagi melawan penyakit Covid-19 akan menyebabkan badan mereka tidak lagi mampu memproses
‘glucocorticoid’
dengan sempurna.

Ini akan menyebabkan tahap jangkitan penyakit sedia ada mereka bertambah teruk disebabkan rekod masalah kesihatan sedia ada serta serangan baru Covid-19.

Dalam sebuah kes di Wuhan melibatkan seorang wanita pengguna jangka panjang ‘glucocorticoid’ – didapati bahan itu mampu menyebabkan tempoh inkubasi virus penyebab Covid-19 berlaku lambat sehinggakan dia hanya berjaya dikesan positif Covid-19 selepas 40 hari jangkitan berlaku pada dirinya.

Ini menandakan seseorang yang menggunakan ‘glucocorticoid’ mempunyai kemungkinan lambat atau gagal dikesan sekiranya dia positif Covid-19, meningkatkan risiko jangkitan kepada individu di sekeliling beliau.

5. Otak dan sistem imuniti tubuh

Kami sudah menulis panjang lebar tentang serangan Covid-19 ke atas organ otak dan juga sistem imuniti tubuh kita dalam dua artikel berbeza. Penemuan dan pembuktian bahawa jangkitan wabak ini mampu menyerang dua organ itu sangat menggemparkan dunia perubatan. Kami pun takut membacanya.

Pesakit Covid-19 dilaporkan mempunyai banyak simptom abnormaliti kepada otak yang berbeza-beza situasinya. Ada yang dilaporkan hilang pendengaran dan deria bau selepas dijangkiti. Ada yang mula berhalusinasi. Hilang ingatan. Hilang kemampuan untuk berkata-kata. Ada yang menunjukkan kesan strok. Ada juga pesakit mengalami serangan sawan.

Penyelidikan baru berjaya membuktikan kemampuan virus SARS-CoV-2 untuk menyerang serta menghancurkan sel T dalam badan yang berfungsi sebagai antibodi melawan jangkitan, dalam serangan berbentuk ‘kamikaze.

Sedar tak kami tak masukkan pun paru-paru dalam senarai ini?

Semasa peringkat awal kami mula menulis tentang Covid-19 hasil bacaan laporan-laporan perubatan yang diterbitkan, nyata situasi pada ketika ini terlalu jauh bezanya  jika dibandingkan dengan beberapa bulan lepas.

Begitulah berbezanya perubahan perspektif dan pemahaman kita tentang wabak menakutkan ini, ibarat musuh yang ada di depan kita tetapi kita tak mampu mengenali siapa dirinya.

Jadi, kepada mana-mana individu yang perlu duduk di rumah, duduklah di rumah diam-diam. Kepada mana-mana individu yang bekerja, lindungi diri anda sebaik mungkin.

Sumber :
iluminasi


PAINTSCOTING LEBIH MENJIMATKAN DAN MUDAH, JOM CUBA!

Trend dekorasi rumah terkini adalah dengan menggunakan wainscoting. Rata-rata rakyat Malaysia berjaya membuat sendiri sejak perintah kawalan pergerakan dilaksanakan. Wainscoting ini memerlukan wang dan bahan yang banyak juga,mungkin ada yang tidak mampu dari segi kewangan tetapi ingin juga mendekorasi rumah,ada juga yang ingin buat,tetapi tidak pandai potong kayu atau tidak punya peralatan yang sesuai.

Wainscoting juga tidak akan berjaya dihasilkan jika dinding tidak rata. Juga gamnya mudah tertanggal. Banyak cabaran dan kekurangan juga wainscoting ini. Selain bahan dan peralatan juga banyak perlu digunakan. Apatah lagi jika ingin memotong kayu, para isteri kebanyakan tidak mampu buat sendiri dan terpaksa menunggu suami untuk membuat dekorasi idaman. Kadang- kadang semua terpaksa pendam sahaja impian ingin buat wainscoting kerana kekangan masa.

Kini anda tidak perlu risau lagi, semua orang akan mampu buat jika guna cara paintscoting (paints+ wainscoting) ini. Hanya gunakan pita pelekat dan cat. Sangat mudah,menjimatkan dan tetap cantik. Jom cuba.

Masking tape digunakan untuk dijadikan border.

Hasil selepas masking tape di buka. Menarik bukan? anda mampu buat sendiri.modal juga tidak banyak. Masa juga dapat dijimatkan.

Selamat mencuba!

Kredit :
R See Emm


PAJSK LOGIN SISTEM PENTAKSIRAN AKTIVITI JASMANI

PAJSK LOGIN SISTEM PENTAKSIRAN AKTIVITI JASMANI
 merupakan satu sistem penilaian yang dilakukan di peringkat sekolah untuk menilai sejauh mana aktiviti fizikal dan kesihatan bagi murid-murid. Ianya merangkumi semua aspek termasuk dari segi penyertaan, penglibatan dan pencapaian murid dalam pelbagai aktiviti jasmani, sukan dan kokurikulum.

Kegiatan Kokurikulum Sekolah merangkumi tiga aktiviti utama iaitu Kelab/Persatuan,

Pasukan Badan Beruniform dan Sukan/Permainan. Penyertaan dalam ketiga-tiga

kegiatan ini merupakan sebahagian daripada proses pengajaran dan pembelajaran di

sekolah. Kepentingan aktiviti ini juga setara dengan aktiviti kurikulum dalam bilik

darjah kerana peranannya sebagai penyumbang dan pelengkap kepada pengajaran

dan pembelajaran murid serta pembentukan modal insan (murid) secara menyeluruh

yang meliputi aspek kognitif, afektif dan psikomotor

Isi Kandungan

Apa Itu PAJSK Login Sistem Pentaksiran Aktiviti Jasmani ?

Sistem ini telah dikeluarkan oleh Kementerian Pendidikan Malaysia (KPM) sebagai pelengkap kepada sistem pentaksiran pendidikan yang merangkumi pentaksiran aktiviti jasmani, sukan, dan kokurikulum. Dengan adanya sistem ini, pihak sekolah dapat mengetaui lebih detail berkenaan dengan prestasi aktiviti jasmani, sukan dan kokurikulum para murid semasa mereka berada di sekolah rendah mahupun sekolah menengah.

Selain itu juga, sistem ni turut membantu memberikan gambaran kepada para ibu bapa mengenai prestasi anak-anak mereka di sekolah khususnya dalam aktiviti jasmani, sukan, dan kokurikulum. Semua maklumat akan dimasukkan dalam sistem ini dari masa ke semasa oleh guru yang bertanggungjawab.

Objektif Utama Sistem PAJSK Diperkenalkan

Menyediakan satu kaedah pentaksiran aktiviti kokurikulum yang standard dan boleh diterima pakai oleh semua sekolah.

Membantu Bahagian Sekolah Berasrama Penuh, Majlis Amanah Rakyat (MARA) dalam membuat penilaian kemasukan murid-murid ke institusi tersebut.

Membantu Jabatan Pengurusan, Institusi Pengajian Tinggi, Kementerian Pengajian Tinggi dalam membuat penilaian kemasukan pelajar-pelajar ke Institusi Pengajian Tinggi Awam (IPTA)/Universiti Awam (UA).

Menggalak dan meningkatkan penglibatan yang menyeluruh dalam kalangan murid.

Sila Rujuk “Cara Login PAJSK” di sini

Di sini
admin
 nak kongsikan link tersebut. Sila rujuk langkah-langkah dibawah untuk login sistem ini untuk mengemaskini maklumat sebagainya.

Link PAJSK LOGIN :
https://pajsk.moe.gov.my/index.php

Nota : Sistem pemarkahan dalam sistem ini akan sentiasa dikemaskini oleh para guru dari semasa ke semasa. Sila rujuk langkah-langkah untuk mengakses sistem ini didalam dibawah.

Makluman Penting

Sebaik sahaja anda mengakses portal tersebut, paparan akan keluar seperti dibawah.Para guru khususnya perluambil perhatian akanpengumumanyangdiberikan. Ianya akan dikemaskini dari masa ke semasa mengikut perubahan yang ditetapkan oleh KPM.

Bagi pengiktirafan program peringkat NEGERI/DAERAH, boleh dirujuk melalui  Sektor Pembangunan Murid Jabatan Pendidikan Negeri (
JPN
) masing-masing. Sebarang aduan/pertanyaan berkenaan sistem boleh dipanjangkan ke
[email protected]

Cara Login PAJSK KPM Online

Cara login PAJSK KPM online adalah seperti berikut:

Sila ke pautan laman web di sini:
https://pajsk.moe.gov.my

Sila pilih samada anda perlu login PAJSK untuk Sekolah Rendah atau Sekolah Menengah

Ini kerana setiap pautan adalah untuk individu-individu tertentu sahaja

Bahagian: Untuk Bahagian Pendidikan

Jabatan Pendidikan Negeri: Untuk pegawai JPN sahaja

Pejabat Pendidikan Daerah: Untuk pegawai PPD sahaja

Sekolah: Untuk guru sahaja

Semakan Markah Murid: (pautan ini dinyah-aktifkan)

Jadi, jika anda adalah seorang guru kelas, klik Sekolah

Masukkan ID Kod Sekolah

Masukkan Kata Laluan

Bagi guru yang pertama kali mengisi, guru perlulah mendapatkan ID Kod Sekolah dan Kata Laluan daripada Guru Penolong Kanan (Kokurikulum).

Tekan butang Masuk

Anda kini sudah berjaya masuk dalam sistem PAJSK

Langkah serta cara login PAJSK sudah tamat

Sila teruskan baca panduan di bawah untuk mengisi markah murid

Manual Kemasukan Markah Sistem Pentaksiran Aktiviti Jasmani, Sukan Dan Kokurikulum

Untuk manual kemasukan markah sistem pentaksiran aktiviti jasmani,sukan dan kokuriklum login PAJSK KPM 2021 anda boleh rujuk disini.

Link Download :
Manual-PAJSK-Guru-Penolong-Kanan-Kokurikulum.pdf

Semoga bahan yang kami kongsikan ini membantu sedikit sebanyak kepada para guru diluar sana semasa mengisi dan mengemaskini sistem ini.

Cara Masukkan Markah PAJSK

Disini kami ingin kongsikan cara mengisi markah murid dalam login PAJSK KPM seperti yang disarankan oleh KPM.

Setelah berjaya memasuki ‘Login’ atau ‘Daftar Masuk’, maklumat berkenaan sekolah akan dipaparkan. Kemudian, guru perlulah memilih untuk mengemas kinikan maklumat yang ingin di isi.

Bagi pengisian aktiviti dan rekod SEGAK murid, data dan maklumat adalah mengikut penilaian awal yang telah dilakukan iaitu semasa sesi persekolahan.

Maklumat-maklumat tersebut akan diisi ke dalam rekod data murid dan secara automatik pengiraan markah individu murid akan dipampangkan.

Bagi pengisian data Senarai Aktiviti, sekiranya maklumat tiada dalam pilihan, guru boleh menambah sedia maklumat dengan mengklik butang pensel pada paparan tersebut.

Klik pada butang KELAS dan TAHUN yang ingin dikemaskinikan, dan seterusnya klik butang CARI untuk dipaparkan mengenai maklumat murid pada kelas yang dipilih.

Setelah semua data diisi dan dilengkapkan, guru akan beralih kepada penyediaan laporan atau pengesahan markah murid.

Berkenaan maklumat data murid, markah penuh setiap murid akan terpampang secara automatik setelah semua maklumat diisi lengkap oleh guru.

Rekod pengesahan data dan maklumat murid akan menunjukkan Jumlah Murid Lengkap, Tidak Lengkap dan Tidak Berdaftar dalam PAJSK online.

Jumlah Murid Lengkap – Murid yang telah lengkap diisi KETIGA-TIGA komponen. (Aktiviti,SEGAK,Laporan)

Jumlah Murid Tidak Lengkap – Masih Terdapat Komponen Yang tidak diisi. Klik pada nombor jumlah yang diberikan dan Senarai Nama yang belum lengkap akan dipaparkan.

Murid Tidak Berdaftar – Markah calon belum pernah diisi pada mana-mana komponen.

Setelah semua maklumat murid dilengkapkan dan semua komponen diisi lengkap, Butang SAH MARKAH akan berfungsi.

Guru boleh mengklik butang tersebut untuk membuat pengesahan.

Namun harus DIINGAT, guru tidak dapat mengubah mana-mana markah murid setelah semua data disahkan dalam login PAJSK KPM online

Cara Pengiraan Markah PAJSK

Keputusan Pentaksiran akan dipersembahkan dalam bentuk Prestasi Tahun Semasa (GPA) dan Himpunan Prestasi Sepanjang Tempoh Persekolahan (CGPA).

Borang dan lampiran disertakan di laman web rasmi PAJSK atau boleh terus dimuat turun di bawah :

BORANG DAN LAMPIRAN

LINK DOWNLOAD

GARIS PANDUAN PENTAKSIRAN AKTIVITI JASMANI, SUKAN DAN KOKURIKULUM SEKOLAH MENENGAH (PAJSK – SM)

Garis Panduan PAJSK – Sekolah Menengah

GARIS PANDUAN PENTAKSIRAN AKTIVITI JASMANI, SUKAN DAN KOKURIKULUM SEKOLAH RENDAH (PAJSK – SR)

Garis Panduan PAJSK – Sekolah Rendah

Bahagian/Komponen Dalam Sistem PAJSK

Format PAJSK ini terbahagi kepada 3 komponen utama iaitu:

Standard Kecergasan Fizikal Kebangsaan (SEGAK)

Kukurikulum yang merangkumi:

a) Kelab Persatuan

b) Unit Beruniform

c) Sukan/Permainan

Ekstra Kurikulum

SEGAK – Standard Kecergasan Fizikal Kebangsaan

Sistem SEGAK ini dikeluarkan khas bagi Murid Sekolah Malaysia oleh KPM dari tahun 2006. Selain itu, ianya juga memberikan maksud murid-murid sekolah mempunyai imej dan perawakan yang SEGAK serta kelihatan sihat dan cergas. Juga boleh didefinisikan juga perkataan SEGAK ini sangat sesuai bagi suatu penampilan murid lelaki dan perempuan.

Ujian SEGAK telah lama dilaksanakan kepada murid sekolah di Malaysia sejak dari tahun 2008  yang melibatkan murid Tahun 4 hingga Tahun 6, Kelas Peralihan dan Murid Tingkatan 1 hingga Tingkatan 5 yang berusia 10 hingga 17 tahun.  Ujian SEGAK dilaksanakan oleh guru pendidikan jasmani secara standard seluruh negara pada bulan Mac dan Ogos pada ketika itu.

Sistem ini perlulah sentiasa dipantau oleh pihak sekolah bagi memastikan semua maklumat adalah tepat dan terkini.

Matlamat SEGAK

KPM melancarkan sistem ini bertujuan untuk memastikan para murid sentiasa peka, berpengetahuan dan mengamalkan aktiviti kecergasan untuk meningkat dan mengekalkan tahap kecergasan fizikal berdasarkan kesihatan yang optimum.

Objektif SEGAK

Diantara objektif sistem ini dikeluarkan adalah memastikan setiap murid-murid dapat:

Mengukur dan merekodkan tahap kecergasan fizikal kendiri

Menganalisis dan mentafsir kecergasan fizikal kendiri

Mengetahui tahap kecergasan fizikal kendiri

Merancang dan melakukan tindakan susulan bagi meningkatkan tahap kecergasan fizikal

Mengamalkan gaya hidup aktif dan sihat untuk mencapai tahap kecergasan fizikal berdasarkan kesihatan yang optimum.

Komponen Dalam Bateri Ujian SEGAK

Berikut adalah komponen atau bahaagian yang ada dalam sistem ini, kesemuanya perlu diisikan oleh para guru yang bertugas dan perlu dipantau oleh pihak sekolah bagi memastikan semua maklumat adalah tepat dan terkini.

Komponen kecergasan fizikal yang diukur dalam SEGAK terkandung dalam kurikulum Pendidikan Jasmani sekolah rendah dan menengah.

Pengiraan Indeks Jisim Badan

Ujian Naik Turun Bangku selama 3 minit

Ujian Tekan Tubi atau Tekan Tubi Ubah Suai

Ujian Ringkuk Tubi Separa

Ujian Jangkauan Melunjur

Selain itu juga pelaksanaan Body Mass Index (BMI) turut dilakukan oleh para guru bagi merekodkan ketinggian dan berat badan individu pelajar tersebut.

Hasil daripada BMI yang akan diperolehi ini, para guru akan mengetahui dan menganalisis sebelum mengambil tindakan selanjutnya.

Pengisian Markah Murid Dalam SEGAK

Sila Login. Maklumat sekolah akan dipaparkan.

Pilih ‘Kemaskini Maklumat’

Pengisian aktiviti dan rekod SEGAK murid,data dan maklumat adalah mengikut penilaian awal yang telah dilakukan semasa sesi persekolahan.

Pilih menu ‘Senarai Aktiviti’ untuk mengisi maklumat murid. Jika maklumat yang dikehendaki tiada dalam senarai pilihan, guru-guru perlu menambah sedia maklumat dengan menekan ikon pensel.

Klik butang ‘Kelas’ dan ‘Tahun’ yang perlu dikemaskini. Klik butang ‘Cari’ untuk paparan maklumat murid bagi kelas tertentu.

Pergi kepada ‘Laporan’ atau ‘Pengesahan’ setelah semua maklumat telah lengkap diisi dengan betul.

Markah penuh setiap murid akan terpapar setelah semua pengisian telah lengkap dibuat.

Klik butang ‘Sah Markah’ untuk mengesahkan markah murid. Butang ini hanya akan berfungsi jika semua maklumat telah lengkap diisi.

Guru tidak dapat lagi mengubah markah murid jika semua markah murid tekah disahkan dalam sistem PAJSK.

Unit Kokurikulum

Terdapat 3 komponen di dalam kokurikulum merangkumi :

Kelab dan Persatuan

Pasukan Badan Unit Beruniform

Sukan/Permainan

Untuk makluman semua, syarat merit 10% markah kokurikulum bagi kemasukan ke Institusi Pengajian Tinggi Awam (IPTA) atau Universiti Awam (UA) juga turut ditetapkan. Berikut adalah senarai pentaksiran bagi pemarkahan Kokulikulum di sekolah :

Penglibatan (50 markah) – Merangkumi jawatan, peringkat, komitmen dan khidmat sumbangan.

Penyertaan/Kehadiran (40 markah) – Merangkumi kehadiran. bagi setiap aktiviti.

Prestasi (20 markah) – Merangkumi pencapaian bagi setiap aktiviti yang diceburi.

Ekstra Kurikulum

Ekstra kurikulum ini adalah satu kegiatan sukarela yang memberikan manfaat serta pengalaman kepada para murid-murid samaada didalam atau di luar waktu persekolahan, ke arah pembentukan peribadi yang terpuji dan membentuk pembentukan kendiri yang positif.

Sistem pemarkahan akan dinilai dan diperolehi daripada bidang ini akan dicampurkan dengan markah tertinggi purata 2 daripada 3 aktiviti kokurikulum sama ada Kelab/Persatuan, Pasukan Badan Beruniform atau Sukan/Permainan.

Hanya markah tertinggi sahaja yang diambil daripada salah satu 4 elemen seperti berikut:

Perkhidmatan

Anugerah Khas

Khidmat Masyarakat

NILAM (Nadi Ilmu Amalan Membaca)

Aduan Atau Pertanyaan

Sebarang aduan atau pertanyaan mengenai sistem PAJSK ini boleh dihantar melalui emel ke
[email protected]
.


Pakai niqab tanpa pelitup muka salah

PETALING JAYA – Tidak memakai pelitup muka meskipun telah memakai niqab merupakan satu kesalahan mengikut Akta 342 (Akta Pencegahan dan Pengawalan Penyakit Berjangkit 1988).

Menteri Kanan (Keselamatan), Datuk Seri Ismail Sabri Yaakob berkata, pemakaian niqab tidak boleh menjadi alasan untuk tidak memakai pelitup muka.

Beliau berkata, ini kerana pemakaian pelitup muka di tempat awam adalah diwajibkan di bawah akta berkenaan.

“Tetapi untuk tambahan, boleh memakai face shield (topeng muka), itu sebagai tambahan, begitu juga niqab dan sebagainya.

“Jadi kalau memakai topeng muka dan niqab dan tanpa pelitup muka di dalamnya, ia tetap salah,”
ujarnya
.

Beliau berkata demikian pada sidang akhbar bersama Ketua Pengarah Kesihatan, Tan Sri Noor Hisham Abdullah di Pejabat Perdana Menteri, Putrajaya hari ini.

Kosmo! Online hari ini melaporkan, selebriti, Neelofa atau nama sebenarnya Noor Neelofa Mohd. Noor akan dipanggil ke Ibu Pejabat Polis Daerah (IPD) Seremban dalam masa terdekat untuk diambil keterangan berhubung laporan mengenakan niqab tanpa memakai pelitup muka seperti mana diwajibkan oleh Kementerian Kesihatan (KKM).

Ketua Polis Daerah Seremban, Asisten Komisioner Mohd. Said Ibrahim berkata, perkembangan berhubung perkara itu akan dimaklumkan selepas tindakan selesai diambil.

Sumber
Kosmo Online

Artikel lain:
Covid-19, Teguran Tan Sri Noor Hisham Abdullah Kepada Rakyat Malaysia


Pakej 5G RAHMAH (Bantuan Data Internet 60GB & Telefon Pintar Serendah RM240)

Pakej 5G RAHMAH
adalah pakej telefon pintar 5G berserta pelan data, di mana telefon pintar boleh dibeli dengan harga serendah RM240 dan pelan data sebanyak 60GB pada harga RM60 sebulan.

Pengguna boleh membuat pilihan untuk mendapatkan telefon pintar model Samsung A14 ataupun Honor Lite 90 dengan harga tersebut. Namun pada 100,000 pembeli terawal, anda akan mendapat telefon pintar ini dengan harga RM120 sahaja.

Isi Kandungan

Pakej 5G RAHMAH Dan Insentif Postpaid RAHMAH Penjawat Awam

Sempena Bulan Kebangsaan, Kementerian Komunikasi dan Digital (KKD) dengan keriasama Suruhanjaya Komunikasi dan Multimedia Malaysia (MCMC), syarikat penedia perkhidmatan telekomunikasi (telco) yang terlibat serta dua (2) syarikat pengeluar peranti iaitu Samsung Malaysia dan Honor Malaysia bakal menawarkan Pakej 5G RAHMAH dan Insentif Postpaid RAHMAH Penjawat Awam. Kedua-duanya merupakan pakej perkhidmatan Internet yang lebih murah berbanding pakej sedia ada di pasaran.

Pakej 5G RAHMAH ialah pakej telefon pintar 5G pelan data (device bundle) dengan harga telefon pintar jenama Samsung A14 5G dan Honor 90 Lite 5G serendah RM240 berserta pelan data sebanyak 60GB pada harga RM60 sebulan. Pakej ini terbuka untuk dilanggan oleh seluruh rakyat Malaysia.

Bagi golongan B40, sejumlah 100,000 pelanggan terawal akan menikmati Pakej 5G RAHMAH dengan harga telefon pintar serendah RM120. Pakej tersebut akan berada di pasaran bermula pada 31 Ogos 2023 dengan kontrak langganan selama 24 bulan. Di samping itu, pakej ini turut menawarkan tempoh waranti 2 tahun berbanding hanya 1 tahun sebelum ini.

Sebagai menghargai penjawat awam, Insentif Postpaid RAHMAH Penjawat Awam turut diperkenalkan dengan pemberian rebat RM10 sebulan yang akan dinikmati oleh semua penjawat awam di Malaysia. lanya terpakai untuk mana-mana pakej postpaid sedia ada. Ini bermakna, penjawat awam mendapat manfaat penjimatan pakej postpaid sebanyak RM120 setahun. Pakej in juga akan berkuatkuasa bermula 31 Ogos 2023.

Kerajaan Perpaduan serius dalam usaha merapatkan jurang digital serta memastikan rakyat mendapat internet berkualiti pada harga berpatutan. Ini juga selari dengan visi dan kerangka Ekonomi MADANI yang turut memberi fokus kepada inisiatif mengurangkan beban ekonomi rakyat.

Siapakah Yang Layak Menerima Pakej 5G RAHMAH Ini?

Semua pelanggan pascabayar dan prabayar aktif Celcom, Digi, Maxis, U Mobile dan Unifi Mobile akan menikmati tawaran ini daripada pembekal perkhidmatan masing-masing, melainkan mereka yang melanggan pelan data tanpa had, gentian optik dan pelan perkhidmatan jalur lebar kediaman tanpa wayar (home wireless).

Macam Mana Nak Daftar Pakej 5G RAHMAH Ini?

Buat masa ini, masih tidak ada lagi maklumat berkenaan cara pembelian atau pendaftaran Pakej 5G RAHMAH ini. Namun begitu, sebarang maklumat lanjut berkenaan pakej ini akan dimaklumkan oleh pihak Kementerian Komunikasi dan Digital (KKD) serta pihak telco yang terlibat dari semasa ke semasa.

Bilakah Pakej 5g RAHMAH Ini Akan Berada Di Pasaran?

Pakej ini akan berada di pasaran bermula pada
31 Ogos 2023
 dengan kontrak langganan selama 24 bulan.

Apakah Syarikat Telco Yang Terlibat Untuk Pakej 5G RAHMAH Ini?

Pelanggan boleh merujuk kepada pembekal perkhidmatan masing-masing untuk maklumat lanjut. Berikut adalah antara syarikat-syarikat telco pembekal perkhidmatan yang terlibat untuk Pakej 5G RAHMAH ini iaitu

CelcomDigi Bhd

Maxis Bhd

Telekom Malaysia Bhd

U Mobile Sdn Bhd

YTL Communications Sdn Bhd

Jenis telefon pintar yang anda boleh dapatkan dengan harga serendah RM240 adalah

Samsung (Samsung A14 5G)

Honor (Honor Lite 90 5G)

Bagaimanakah Harga Yang Ditawarkan Untuk Golongan B40 Menerusi Pakej Ini?

Untuk golongan B40 pula, sejumlah 100,000 pelanggan terawal akan menikmati Pakej 5G RAHMAH dengan harga telefon pintar serendah RM120.

Maklumat Lanjut

Sebarang info terkini dan maklumat lanjut berkaitan
Pakej 5G RAHMAH
ini, sila rujuk

Facebook Kementerian Komunikasi dan Digital

Facebook Suruhanjaya Komunikasi dan Multimedia Malaysia

Semoga perkongsian tentang Pakej 5G RAHMAH ini dapat membantu anda yang memerlukan, dan semoga bermanfaat!

Seterusnya, anda juga boleh dapatkan info-info terkini di
TcerDotMy
kerana kami sentiasa menyediakan segala info yang tepat dan sahih untuk anda.


PERMAI | Pakej Bantuan Perlindungan Ekonomi & Rakyat Malaysia 2021

Pakej Bantuan Perlindungan Ekonomi & Rakyat Malaysia 2021
yang diumumkan

Perdana Menteri melalui sidang media khas hari ini atau akronimnya
PERMAI
 melibatkan jumlah bantuan sekitar RM15 billion.

Selain itu, Pakej Bantuan Perlindungan Ekonomi & Rakyat terbaru itu akan dilaksanakan menerusi 22 insiatif dengan tiga matlamat, iaitu memerangi pandemik COVID-19, memelihara kebajikan rakyat dan menyokong kelangsungan perniagaan.

Ia adalah tambahan kepada empat pakej rangsangan ekonomi yang sudah dilaksanakan sejak penularan COVID-19 pada awal tahun lalu yang berjumlah keseluruhan RM305 bilion atau lebih 20 peratus daripada Keluaran Dalam Negara Kasar (KDNK).

Empat pakej bantuan terdahulu adalah Pakej Rangsangan Ekonomi Prihatin Rakyat (PRIHATIN), PRIHATIN Perusahaan Kecil dan Sederhana (PKS) Tambahan, Pelan Jana Semula Ekonomi Negara (PENJANA) dan keempat, pakej KitaPrihatin.

3 Matlamat Utama Permai.

Data percuma termasuk dalam bantuan PERMAI.

Pakej Bantuan Perlindungan Ekonomi & Rakyat Malaysia 2021 terbagi kepada beberapa bahagian.

Isi Kandungan

INTIPATI PERUTUSAN KHAS PERDANA MENTERI:

Moratorium, termasuk lanjutan moratorium, dan pengurangan ansuran pinjaman akan ditawarkan oleh bank- bank, seperti yang diumumkan sebelum ini

JKM akan laksana Program Bakul Makanan bernilai RM100 ringgit bagi setiap isi rumah yang layak.
Rujuk Bantuan RM100 JKM Disini

Pelepasan cukai khas sehingga RM2,500 bagi pembelian telefon bimbit, komputer dan tablet dilanjutkan sehingga 31 Dis 2021

Bayaran fasa terakhir BPN 2.0 akan dipercepatkan iaitu mulai 21 Jan

Pemberian sekaligus RM500 kepada semua petugas barisan hadapan kesihatan, RM300 kepada petugas barisan hadapan lain mula dibayar pada suku tahun pertama tahun ini

Mereka terjejas boleh memohon moratorium bayaran balik pinjaman selama tiga bulan sehingga 31 Mac

Program Subsidi Upah 3.0 di bawah PERKESO akan ditambah baik, semua majikan yang beroperasi semasa PKP layak untuk memohon tanpa mengambil kira sektor

Bantuan sekaligus RM500 kepada pemandu pelancong, pemandu teksi serta pemandu bas sekolah, bas persiaran, kereta sewa dan e-hailing

KWSP akan membuat pembayaran pendahuluan sehingga RM1,000 ringgit bagi permohonan kemudahan i-Sinar Kategori 2,terutamanya bagi mereka yang menghadapi pelbagai cabaran akibat PKP serta bencana banjir

Program Subsidi Upah – Untuk tempoh satu bulan, majikan yang layak akan menerima subsidi upah berjumlah RM600 bagi setiap pekerja mereka yang bergaji kurang dari RM4,000, had pekerja 500

Kerajaan tambah lebih 3,500 petugas kesihatan yang akan bertugas hujung Januari, dengan peruntukan tambahan RM150 juta

Pemberian percuma data 1 Gigabit kepada orang ramai termasuk bagi tujuan pendidikan mulai awal bulan ini hingga April

Antara senarai bantuan sepanjang tahun 2021 ini adalah

BANTUAN PRIHATIN RAKYAT(BPR)

BANTUAN PRIHATIN NASIONAL(BPN)

Kadar BPR 2021

Individu Bujang berpendapatan kurang dari RM2500:
RM350

Isi rumah pendapatan kurang dari RM2500 :
RM1200 (1 orang anak), RM1800 (2 orang anak ke atas).

Isi rumah pendapatan RM4001- RM5000 :
RM500 (1 orang anak), RM750 (2 orang anak ke atas).

Isi rumah pendapatan RM2501- RM4000 :
RM800 (1 orang anak), RM1200 (2 orang anak ke atas).

Sedikit pembaharuan pada bantuan kali ini adalah, had bagi individu bujang telah diturunkan kepada 21 tahun ke atas. Berbanding sebelum ini ketika BSH iaitu 40 tahun ke atas.

Permohonan Baru BPR 2021

Tempoh Permohonan dan Pengemaskinian Bantuan Prihatin Rakyat 2021 (BPR 2021) mulai
15 Januari 2021 hingga 15 Februari 2021
 (tarikh tutup tertakluk kepada perubahan dari semasa ke semasa).

Pemohon perlu membuat Permohonan Baharu adalah Pemohon yang tidak menerima Bantuan BSH 2020 atau BPN 2.0 serta berpendapatan isi rumah RM5,000 dan ke bawah

Permohonan boleh dibuat pada laman web
bpr.hasil.gov.my
 atau
https://bpr.hasil.gov.my/PermohonanBPR.aspx

Kemaskini BPR 2021

Jika anda merupakan penerima BSH atau BPN 2.0, boleh terus log masuk ke
Login di sini
 untuk kemaskini dan semak permohonan anda.

Pengemaskinian Bantuan Prihatin Rakyat 2021 (BPR 2021) mulai
15 Januari 2021 hingga 15 Februari 2021

Pemohon perlu membuat Kemas Kini adalah Pemohon BSH 2020 atau BPN 2.0 yang lulus dan menepati syarat kelayakan bpr 2021.

Dijangka pembayaran akan dibuat
bulan April atau Mei 2021.

Bayaran fasa kedua BPN 2.0

Bantuan Prihatin Nasional 2.0 yang berjumlah RM2.38 bilion kepada 11.06 juta penerima termasuk pemohon baharu akan dipercepatkan mulai 21 Jan ini.

Menteri Kewangan, Tengku Datuk Seri Zafrul Tengku Abdul Aziz berkata, penerima baharu tersebut telah diluluskan semasa tempoh permohonan dan rayuan dibuka pada 15 Oktober hingga 15 November lalu.

“Bagi penerima B40, bayaran akan dikreditkan terus ke dalam akaun bank pada 21 Jan ini, manakala bagi penerima M40, turut sama dikreditkan ke dalam akaun bank pada 25 Jan berikutnya. Bagi penerima tanpa akaun bank pula, pengeluaran boleh dibuat di mana-mana cawangan Bank Simpanan Nasional (BSN) dengan prosedur operasi standard (SOP) yang akan ditetapkan.”

“Manakala bagi penerima tanpa akaun bank di Sabah dan Sarawak, bayaran akan dibuat mulai awal Februari sehingga 1 April di lokasi-lokasi pengeluaran yang akan diumumkan akhir bulan ini,” katanya dalam satu kenyataan hari ini.

Bayaran fasa kedua
BPN
 tersebut disalurkan melalui beberapa pecahan mengikut taraf penerima, ujar menteri kewangan lagi.

“Bagi penerima B40 dan isi rumah berpendapatan RM4,000 ke bawah, sebanyak RM1.21 bilion diperuntukkan kerajaan kepada 3.81 juta penerima. Bagi penerima B40 bujang dan berpendapatan RM2,000 ke bawah pula, sebanyak RM0.7 bilion pula diperuntukkan kepada 4.08 juta penerima,” tambah kenyataan tersebut.

Manakala, bagi penerima M40 dan isi rumah berpendapatan RM4,001 hingga RM8,000, sejumlah RM0.29 bilion diperuntukkan kepada 1.43 juta penerima. Selain itu, bagi penerima M40 bujang dengan pendapatan RM2,001 hingga RM4,000, sejumlah RM0.18 bilion diperuntukkan kepada 1.74 juta penerima.

Penutup

Akhir kata, diharapkan perkongsian kali ini berkaitan
 Cara Membuat Permohonan Baru Dan Kemaskini Bantuan Prihatin Rakyat (BPR) 2021
ini

akan memberi sedikit info untuk tatapan anda semua. Untuk mendapatkan lebih banyak info berkaitan kesihatan dan info-info semasa anda boleh layari website
t.me/tcerdot.my
. Terima Kasih

ARTIKEL BERKAITAN :
BAYARAN FASA 2 BPN DIPERCEPAT


Pakej Cuti-Cuti Cikgu 2023

Pakej Cuti-Cuti Cikgu 2023
antara inisiatif kebajikan yang perlu disediakan sebagai peluang untuk merehatkan minda guru-guru KPM serta sebagai tanda penghargaan dan terima kasih pihak Kerajaan.

Kementerian Pendidikan Malaysia (KPM) telah mengumumkan 10 prakarsa atau inisiatif bagi memperkasa kebajikan dan mengurangkan beban guru sempena sambutan Hari Guru Peringkat Kebangsaan Tahun 2023.

Menterinya Fadhlina Sidek berkata, selain tujuh langkah segera yang diputuskan KPM sebelum ini, 10 inisiatif baharu itu juga turut membantu mengurangkan kos sara hidup, merancakkan ekonomi dan meningkatkan kesejahteraan negara.

Isi Kandungan

Pakej Cuti-Cuti Cikgu 2023

Pakej Cuti-Cuti Cikgu 2023 ini ditawarkan melalui potongan harga tiket penerbangan, penginapan, pengangkutan darat serta taman tema dengan kerjasama Kementerian Pelancongan, Seni dan Budaya, Kementerian Pengangkutan Malaysia serta rakan strategik seperti Airasia, Traveloka dan Bank Rakyat.

Inisiatif ini seterusnya dilihat dapat mempromosikan destinasi pelancongan dan merancakkan ekonomi negara.

Berikut adalah senarai pakej yang telah diwar-warkan oleh Tourism Malaysia dengan kerjasama Kementerian Pelancongan Seni dan Budaya serta Kementerian Pendidikan Malaysia.

Sila rujuk
PDF Lengkap Pakej Cuti-Cuti Cikgu 2023
 untuk maklumat lanjut senarai pakej berkenaan.

10 Prakarsa KPM Sempena Hari Guru 2023

Penambahbaikan surat Pekeliling Ikhtisas Bil.5/2022: Lawatan Sekolah Pada Hari Persekolahan.

Peluasan sekolah Komprehensif K9 dengan pertambahan 10 buah sekolah lagi dalam usaha mengatasi isu keciciran murid khususnya di kawasan pedalam dan orang asli.

Peluasan Sekolah Bimbingan Jalinan Kasih (SBJK) ke negeri Sabah.

KPM bersama-sama dengan Suruhanja Perkhidmatan Pendidikan (SPP) terus memperkasa pengurusan pengambilan pegawai perkhidmatan pendidikan.

Kebenaran dan kelonggaran pemakaian baju korporat rasmi Kementerian Pendidikan sewaktu bertugas.

Pemansuhan sebarang kutipan sumbangan sambutan Hari Guru.

Mempertingkat pesanan kumpulan Guru Insani Malaysia.

Mempertingkat peranan Yayaysan Guru Tun Hussein Onn (YTGHO) dalam meningkatkan profesionalisme guru dan menjaga kebajikan guru.

Penambahbaikan Standard Guru Malaysia 2.0.

KPM dengan kerjasama rakan strategik menyediakan peluang merehatkan minda melalui Program Cuti-Cuti Cikgu mampu milik.

Maklumat Lanjut

Sebarang maklumat lanjut berkaitan Pakej Cuti-Cuti Cikgu 2023, anda boleh merujuk di Kementerian Pendidikan Malaysia (KPM).

Seterusnya, anda juga boleh dapatkan info-info terkini di
TcerDotMy
kerana kami sentiasa menyediakan segala info yang tepat dan sahih untuk anda!


Palestin sambut baik keputusan UNHRC siasat pencabulan Israel

RAMALLAH – Palestin pada Khamis menyambut baik keputusan Majlis Hak Asasi Manusia Pertubuhan Bangsa-Bangsa Bersatu (UNHRC) untuk membentuk sebuah jawatankuasa bebas bagi menyiasat pencabulan Israel di wilayah Palestin, lapor Xinhua.

Semasa sesi khas, UNHRC memutuskan untuk melancarkan siasatan antarabangsa terhadap pelanggaran hak asasi manusia yang dilakukan Israel di wilayah Palestin yang diceroboh sejak April, setelah 24 negara anggota menyokong dan sembilan menentang, sementara 14 yang lain berkecuali.

Keputusan itu menuntut siasatan terhadap tindakan ganas tentera Israel dan penduduk Palestin di Semenanjung Gaza, serta ‘faktor utama’ ketegangan antara kedua-dua pihak.

Kementerian Luar Palestin dalam satu kenyataan berkata, 24 negara anggota yang menyokong keputusan itu ‘berdiri untuk keadilan, hak dan pertanggungjawaban’.

“Pembentukan jawatankuasa itu mencerminkan desakan masyarakat antarabangsa untuk pertanggungjawaban, pelaksanaan undang-undang dan melindungi hak asasi kemanusiaan penduduk Palestin,” tambah kenyataan itu.

Pengarah bahagian media gerakan Hamas di Gaza, Ahmad Murra mengatakan Hamas menganggap keputusan UNHRC sebagai ‘langkah yang betul’.

Dalam satu kenyataan akhbar, Murra mengatakan adalah ‘penting untuk mencapai kebenaran, memastikan keadilan buat penduduk Palestin dan mendedahkan pencabulan Israel,’ merujuk kepada keganasan 11 hari baru-baru ini di Semenanjung Gaza yang berakhir pada 21 Mei lalu.

Sumber
Sinar Harian

Artikel lain:
Temujanji dan Borang Transaksi Tabung Haji Online


Panduan dan Contoh Evidens Lengkap SKPMg2

Panduan dan Contoh Evidens Lengkap SKPMg2
 ini adalah bertujuan untuk dijadikan panduan serta idea khususnya buat para guru sekolah.

Standard kualiti Pendidikan Malaysia Gelombang 2 atau lebih dikenali dengan SKPMg2 adalah merupakan penggubalan semula SKPM 2010. Beberapa penambahbaikan dan peningkatan kualiti telah dilakukan melalui aspek kepimpinan , pengurusan organisasi, pengurusan kurikulum , kokurikulum dan hal ehwal murid, pembelajaran dan pemudahcaraan dan kemenjadian murid.

Sekarang ini, di hujung tahun ramai guru data dan guru ICT pastiya sedang sibuk memasukkan data maklumat sekolah ke dalam sistem nkra. Data-data ini dimasukkan ke dalam sistem hasil daripada feedback yang diberikan oleh guru-guru kepada urusetia yang bertanggungjawab memasukkan data ini.

Bagi guru-guru, perlu difahami bahawa setiap feedback ataupun markah yang diberikan perlulah hadir dan mempunyai evidens yang tersendiri. Para guru tidak boleh memasukkan markah secara rambang  tanpa dapat mengemukakan evidens-evidens tersebut. Evidens lengkap ini perlu disimpan di dalam sekolah kerana dikhuatiri pihak JNJK datang ke sekolah dan meminta semua evidens tersebut dikeluarkan.

Isi Kandungan

Panduan dan Contoh Evidens Lengkap SKPMg2

1- Aspek pertama ialah Aspek 3.1.1 Ketetapan Pelaksanaan Kurikulum

Bagi aspek ini, antara evidens yang diperlukan ialah dokumen ketetapan kurikulum dan Carta Organisasi Kurikulum secara menyeluruh. Dokumen ketetapan kurikulum ini merupakan satu bentuk dokumen yang merancang kurikulum sekolah. Semua jadual dan perancangan aktiviti berkaitan kurikulum boleh diletakkan di sini termasuk dengan bajet dan anggaran perbelanjaan setiap panitia mata pelajaran. Target UPSR dan LINUS dan apa sahaja berkaitan kurikulum juga boleh diletakkan di sini. Bagi sekolah menengah pula, pastinya target untuk PT3 dan SPM boleh diletakkan dalam dokumen tersebut.

2- Aspek kedua ialah Aspek 3.2 Pengurusan Kokurikulum

Bagi standard 3.2 pengurusan kokurikulum, terdapat beberapa aspek dalam standard ini yang perlu dihadirkan oleh pihak sekolah bagi mendapat markah yang baik. Berikut merupakan aspek-aspek dalam standard 3.2 pengurusan kokurikulum.

Antara aspek yang terdapat dalam pengurusan kokurikulum ini adalah seperti
3.2.1 Ketetapan Pelaksanaan Kokurikulum , Aspek 3.2.2 Pengurusan Kelab Persatuan , Aspek 3.2.3 Pengurusan Badan Beruniform Aspek 3.2.4 Pengurusan Sukan Permainan , Aspek 3.2.5 Pengurusan Program Kecemerlangan Kokurikulum, Aspek 3.2.6 Pengurusan Sukan Untuk Semua dan aspek 3.2.7 Pengurusan Pentaksiran Kokurikulum.

Berikut merupakan evidens lengkap skpmg2 bagi beberapa standard iaitu Standard 3 dan Standard 4.

 Evidens Standard 3 dan Standard 4

Bahan Evidens

Evidens 3.1

Pengurusan Kurikulum

Evidens 3.2

Pengurusan Kokurikulum

Evidens 3.3

Pengurusan Hal Ehwal Murid

Evidens Standard 4

Pembelajaran dan Pemudahcaraan

Penutup

Teruskan bersama kami di
t.me/tcerdot.my
 untuk mendapatkan informasi dan bahan-bahan pendidikan yang terkini dan terbaik dari semasa ke semasa. Terima kasih kerana menyokong kami dan semoga artikel
Panduan dan Contoh Evidens Lengkap SKPMg2
 ini membantu anda.Anda juga mungkin berminat dengan :

Anda juga mungkin berminat dengan :

Evidens SKPMg2 Standard 3.1 Pengurusan Kurikulum

Nombor Kod Fail Sekolah Terkini Bermula 2020

Minit Mesyuarat Maklum Balas Format Baharu


PANDUAN LENGKAP TATACARA SOLAT HAJAT DALAM ISLAM

Cara Solat hajat
 dilakukan dalam perlbagai cara. Disini kami kongsikan Panduan dan cara-cara solat hajat yang betul mengikut ajaran islam. Sebelum kita berbuat sesuatu, sangat penting bagi kita untuk mendalami setiap perkara asas dalam setiap perkara berkenaan dengan solat hajat.

Solat Sunat Hajat

merupakan solat sunat yang didirikan untuk memohon hajat atau ketika berada dalam permasalahan dan kesukaran. Ia dilakukan bagi mengharapkan

pertolongan daripada Allah SWT
 dan memohon sesuatu perkara atau menolak sesuatu yang tidak diingini agar apa yang dihajati itu dikabulkan. Walau bagaimana pun ia hendaklah disertai dengan
keazaman
 dan
usaha yang gigih
 di samping bertawakal kepada Allah Yang Maha Pencipta.

Rasulullah SAW bersabda:

“Sesiapa yang mempunyai hajat kepada Allah SWT atau kepada seorang manusia, maka hendaklah ia berwuduk dengan sebaik-baiknya kemudian dia bersolat dua raka’at.”

 (Riwayat At-Tarmizi)

Imam Ahmad meriwayatkan dengan sanad shahih dari Abu Darda’ bahawa Rasulullah SAW bersabda:
“Sesiapa berwudhuk dan menyempurnakannya, kemudian solat dua raka’at dengan sempurna, nescaya Allah memberikan apa saja yang dimintanya, sama ada cepat ataupun lambat.”

Isi Kandungan

Panduan Lengkap Solat Sunat Hajat

Pengenalan.

Solat sunat hajat dikerjakan apabila kita memohon sesuatu hajat daripada Allah.

Sama ada memohon kebaikan atau pun menolak sesuatu keburukan.

Allah berfirman:

Berdoalah kamu kepadaKu nescaya Aku perkenankan doa permohonan kamu.

Tidak kira sama ada doa itu dalam keadaan terdesak atau semata-mata menunaikan kewajipan, setiap doa pasti Allah akan beri perhatian.

Inilah yang dimaksudkan oleh Rasulullah menerusi sabdanya yang bermaksud:

Doa itu ialah senjata orang Mukmin, tiang agama dan cahaya langit dan bumi

— Riwayat al-Hakim no. 1218

CARA MELAKUKAN SOLAT HAJAT

Dirikanlah Solat Sunat Hajat sebagaimana
solat-solat biasa
 yang lain dengan mematuhi 13 rukun yang telah disyariatkan itu.  Perbezaannya cuma pada perkara-perkara berikut:

  1. Lafaz dan niat:

Sahaja aku Solat Sunat Hajat dua raka’at, kerana Allah Ta’ala.

2.  Bacaan selepas Al-Fatihah

Rakaat pertama:
 Surah Al-Kafirun atau Ayat Al-Kursi  (satu kali atau 11 kali)

“Allah, tidak ada Tuhan melainkan Dia yang Hidup Kekal lagi terus menerus mengurus (makhluk-Nya); tidak mengantuk dan tidak tertidur. Kepunyaan-Nya apa yang ada di langit dan di bumi. Siapakah yang dapat memberi syafaat  (pertolongan) di sisi Allah tanpa izin-Nya? Allah mengetahui apa-apa yang di hadapan mereka dan di belakang mereka, sedang

mereka tidak mengetahui apa-apa dari ilmu Allah melainkan apa yang dikehendaki-Nya. Kerajaan Allah (IlmuNya dan KekuasaanNya)

meliputi langit dan bumi. Dan Allah tidak merasa berat memelihara keduanya, dan Allah Maha Tinggi (darjat kemuliaanNya), lagi Maha Besar (kekuasaanNya).”
[Surah Al Baqarah 255 (Ayatul Kursiy)]

Rakaat kedua:
 Surah Al-Ikhlas  (sekali atau 11 kali)

“Katakanlah : Allah itu Esa! Allah tempat meminta. Dia tidak beranak dan tiada pula diperanakkan. Dan tidak ada sesuatu pun yang setara dengan-Nya.”

*Sesungguhnya sebahagian daripada doa yang tidak ditolak ialah bersolat, di mana ia membaca pada setiap rakaat
‘Surah Al-Fatihah’
,
 ‘ayat Al-Kursi’
 dan
 ‘Qulhu wallaahu Ahad’.

3.  Membaca Tasbih

a.  Sebaik sahaja selesai solat
(sesudah memberi salam)
, terus
 sujud sekali lagi
 dan
bacalah tasbih ini 41 kali:

Tiada Tuhan melainkan Dikau (Allah)! Maha Suci Dikau! Sesungguhnya daku ini dari golongan orang yang aniaya.

b.  Atau Tasbih berikut 1 kali:

4.  Wirid Selepas Solat Hajat

Sesudah selesai menunaikan solat sunat Hajat, wiridkanlah kalimat-kalimat berikut:

       a. Istighfar (10 / 100 kali)

Aku memohon ampun kepada Allah, Tuhanku, daripada segala dosa dan daku bertaubat kepada-Nya.

.

b. Zikir

Tiada Tuhan melainkan Allah dan Nabi Muhammad utusan Allah.

.

    c.  Selawat (10 / 100 kali)

Ya Allah! Sejahterakanlah ke atas penghulu kami Nabi Muhamad SAW dan ke atas ahli keluarga penghulu kami Muhamad SAW.

5.  Doa Solat Hajat

Teruslah memohon hajat yang dikehendaki sewaktu masih bersujud. Kemudian duduk semula dan bacalah doa berikut:

Contoh doa solat hajat – Sumber JAKIM

Selepas solat sunat hajat dan lain lain, kita juga amat disarankan untuk buat solat sunat witir. Boleh dapatkan panduan solat sunat witir dari JAKIM
disini.

Dapatkan “Panduan Solat Sunat ” di sini

Di sini
admin
 nak kongsikan bahan tersebut. Sila
download
 menggunakan
link
 yang telah disediakan.

Format dokumen ini adalah dalam ‘PDF’.

Download :
(6)SOLAT SUNAT

Artikel panduan solat hajat ini dari sumber JAKIM. Semog bermanfaat buat semua.

Antara Fadhilat / Kelebihan Solat Sunat Hajat :

Berasa tenang setelah bebanan disampaikan kepada Allah SWT.

Menjadi lebih bersifat ikhlas menerima ketentuan Allah.

Berasa yakin dengan apa yang akan berlaku.

Permohonan dimakbulkan Allah SWT.

Mintalah Perkara Baik Yang Berkekalan Hingga Akhirat

Sekadar panduan untuk hajat yang diminta:

Jika hajatnya mahu menjadi kaya, mintalah kaya yang beriman, dermawan lagi berkat. Semoga harta menjadi bekalan di hari akhirat.

Jika mahukan zuriat, pohonlah zuriat yang soleh, sihat dan murah rezeki. Doa anak soleh tidak putus walaupun selepas kematian.

Jika memohon jodoh, biarlah jodoh yang membawa kebahagiaan dunia dan akhirat.

Spesifikkan doa kita, baca dan niat dengan sepenuh hati, insyallah akan dimakbulkan samaada cepat ataupun lambat.

Sentiasa berlapang dada dalam setiap apa yang berlaku.

Dan pada DIa lah kita bergantung bagi tiap tiap sesuatu. Semoga bermanfaat.

RELATED ITEMS :
CARA MANDI WAJIB YANG BETUL

Hukum Main Forex – Harus ke Haram?

Apa itu Forex? Halal ke?

Panduan Membersihkan Tandas Secara Optimum

Cara Hilangkan Bau Mulut Selepas Makan Petai, Sepantas 1 minit!

Masjid di Xinjiang Dirobohkan Pihak Berkuasa China – Hampir 16,000 Masjid Musnah